open-index/open-wikipedia-markdown huggingface dataset:
കാസാബ്ലാങ്കാ ഫിലിം ഫാക്ടറി ഹൊറർ ഫിലിം ഫെസ്റ്റിവൽ

ലോകമെമ്പാടുമുള്ള സ്വതന്ത്ര ഹൊറർ ചലച്ചിത്രങ്ങളെ പ്രോത്സാഹിപ്പിക്കുക എന്ന ലക്ഷ്യത്തിൽ ചലച്ചിത്ര നിർമ്മാണ കമ്പനിയായ കാസാബ്ലാങ്കാ ഫിലിം ഫാക്ടറി സംഘടിപ്പിക്കുന്ന ഒരു വാർഷിക ചലച്ചിത്രമേളയാണ് **കാസാബ്ലാങ്കാ ഫിലിം ഫാക്ടറി ഹൊറർ ഫിലിം ഫെസ്റ്റിവൽ** (Casablanca Film Factory Horror Film Festival).

## ചരിത്രം
2022 ൽ ആണ് കാസാബ്ലാങ്കാ ഫിലിം ഫാക്ടറി ആദ്യത്തെ *കാസാബ്ലാങ്കാ ഫിലിം ഫാക്ടറി ഹൊറർ ഫിലിം ഫെസ്റ്റിവൽ* സംഘടിപ്പിച്ചത്. കാസാബ്ലാങ്കാ ഫിലിം ഫാക്ടറിയുടെ സ്ഥാപകനും ചലച്ചിത്ര സംവിധായകനുമായ നിർമൽ ബേബി വർഗീസാണ് ഫെസ്റ്റിവൽ ഡയറക്ടർ.

## അവലംബം

## പുറത്തേക്കുള്ള കണ്ണികൾ
* കാസാബ്ലാങ്കാ ഫിലിം ഫാക്ടറി ഹൊറർ ഫിലിം ഫെസ്റ്റിവൽ ഇന്റർനെറ്റ് മൂവി ഡാറ്റാബേസിൽ
* 

വർഗ്ഗം:കേരളത്തിലെ ചലച്ചിത്രമേളകൾ
സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി

കൊല്ലം ജില്ലയിൽ പ്രവർത്തിക്കുന്ന  എ പ്ലസ് ഗ്രേഡുള്ള ഒരു ഗ്രന്ഥശാലയാണ് സന്മാർഗദായിനി യുവജനസമാജം ഗ്രന്ഥശാല, കാട്ടാംപള്ളി. കടയ്ക്കൽ ഇട്ടിവ ഗ്രാമ പഞ്ചായത്തിൽ സ്ഥിതി ചെയ്യുന്ന ഈ ഗ്രന്ഥശാല  2023 ലെ സംസ്ഥാന ലൈബ്രറി കൗൺസിൽ നൽകുന്ന ഒരു ലക്ഷം രൂപയുടെ ഇ.എം.എസ് പുരസ്കാരത്തിന് അർഹമായി. ഇരുപതിനായിരത്തോളം പുസ്തകങ്ങളുള്ള ലൈബ്രറിക്ക്  11 അംഗ ഭരണസമിതിയാണ് നേതൃത്വം നൽകുന്നത്.
## ചരിത്രം
കൊല്ലം ജില്ലയിലെ ഇട്ടിവ ഗ്രാമ പഞ്ചായത്തിലാണ് ഈഗ്രന്ഥശാല സ്ഥിതി ചെയ്യുന്നത്. 1950ൽ 832–-ാം നമ്പരായാണ്‌ ഗ്രന്ഥശാലക്ക് തുടക്കം. തുടയന്നൂർ അരത്ത കണ്ടപ്പൻ ക്ഷേത്ര മൈതാനത്തായിരുന്നു ആദ്യകാല പ്രവർത്തനം. പിന്നീട് മണലുവട്ടത്ത് വാടകകെട്ടിടത്തിലേക്കുമാറി. ആദ്യ സെക്രട്ടറിയായ എ.എം. ഇബ്രാഹിം കാട്ടാമ്പള്ളിയിൽ അഞ്ച് സെന്റ് നൽകി. തദ്ദേശസ്ഥാപനങ്ങളുടെ സഹായത്തോടെ സ്വന്തം കെട്ടിടമായി. 74 വർഷംപിന്നിടുമ്പോൾ സംസ്ഥാനത്തെ എ പ്ലസ് ഗ്രേഡുള്ള 45 ഗ്രന്ഥശാലകളിൽ ഒന്നായി. 
## ലൈബ്രറിയിലെ പ്രമുഖ സന്ദർശകർ
എൻ.വി കൃഷ്ണവാരിയർ, പത്മരാജൻ, നരേന്ദ്രപ്രസാദ്, പുതുശ്ശേരി രാമചന്ദ്രൻ, അയ്യപ്പപണിക്കർ തുടങ്ങിയ പ്രമുഖർ ഗ്രന്ഥശാല സന്ദർശിച്ചിട്ടുണ്ട്‌.
## ശേഖരത്തിലെ പ്രത്യേകതകൾ
ഇ.എം.എസിന്റെ കൈയൊപ്പിട്ട പുസ്തക ശേഖരം, പ്രധാനമന്ത്രിയായിരുന്ന ജവഹർലാൽ നെഹ്റു മരിച്ചപ്പോൾ ഗ്രന്ഥശാല അയച്ച അനുശോചന കത്തും അതിന്റെ മറുപടി കത്തും എന്നിങ്ങനെ അമൂല്യരേഖകളും ഗ്രന്ഥശാലയിൽ സൂക്ഷിക്കുന്നു.
## ഡോക്യൂമെന്ററി
ഗ്രന്ഥശാലയെക്കുറിച്ച് ഷാജി കാട്ടാമ്പള്ളി, രചനയും സംവിധാനവും നിർവഹിച്ച് "നക്ഷത്രങ്ങൾക്ക് മീതെ " എന്നൊരു ഡോക്യൂമെന്ററി ചിത്രം പുറത്തിറക്കിയിട്ടുണ്ട്. ഈ ഡോക്യുമെന്ററിക്ക് സത്യജിത്ത്റേ ഇന്റർനാഷണൽ ചലച്ചിത്ര മേളയിൽ മികച്ച രണ്ടാമത്തെ ഡോക്യുമെന്ററിക്കുള്ള പുരസ്കാരം ലഭിച്ചു.
## പുരസ്കാരങ്ങൾ
* പ്രഥമ പുത്തൂർ സോമരാജൻ പുരസ്കാരം,
* എൻ.ഇ. ബാലറാം പുരസ്കാരം, 
* മികച്ച ഗ്രാമീണ ലൈബ്രറിക്കുള്ള സംസ്ഥാന ലൈബ്രറി കൗൺസിൽ പുരസ്കാരം 
## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
വർഗ്ഗം:ഇ.എം.എസ് പുരസ്കാരത്തിന് അർഹമായ ഗ്രന്ഥാലയങ്ങൾ
ഹന്താന പർവതനിര

കാൻഡിയുടെ തെക്ക്-പടിഞ്ഞാറായി, ശ്രീലങ്കയുടെ മധ്യ മലനിരകളിലാണ് **ഹന്താന പർവതനിര സ്ഥിതി** ചെയ്യുന്നത്. ദേശീയ പരിസ്ഥിതി നിയമപ്രകാരം 2010 ഫെബ്രുവരിയിൽ ഇത് ഒരു പരിസ്ഥിതി സംരക്ഷണ മേഖലയായി പ്രഖ്യാപിക്കപ്പെട്ടു. ശ്രേണിയുടെ പരമാവധി ഉയരം 1,200 മീറ്റർ (3,800 അടി) ആണ്. ഏഴ് കൊടുമുടികൾ ഉൾക്കൊള്ളുന്നതാണ് ഈ പർവതനിര. ഊറ കാണ്ഡയാണ് ഏറ്റവും ഉയർന്ന കൊടുമുടി. ശ്രീലങ്കയിലെ മലകയറ്റക്കാരുടെ പ്രിയപ്പെട്ട സ്ഥലമാണ് ഈ ശ്രേണി. ഹന്താന പർവതനിരയോട് ചേർന്നാണ് പെരഡെനിയ സർവകലാശാല സ്ഥിതി ചെയ്യുന്നത്.

## ചിത്രശാല

File:View_from_Hanthana1.JPG|കണ്ണി=https://en.wikipedia.org/wiki/File:View_from_Hanthana1.JPG|ഹന്താനയിൽ നിന്നുള്ള ഒരു കാഴ്ച
File:Uura_kanda.JPG|കണ്ണി=https://en.wikipedia.org/wiki/File:Uura_kanda.JPG|ഹന്താന പർവതനിരയിലെ ഏറ്റവും ഉയരം കൂടിയ കൊടുമുടിയായ ഊറ കാണ്ഡ
File:View_from_Hanthana2.JPG|കണ്ണി=https://en.wikipedia.org/wiki/File:View_from_Hanthana2.JPG|ഹന്താന കമ്മ്യൂണിക്കേഷൻ ടവറുകളിൽ നിന്നുള്ള ഒരു കാഴ്ച
File:Sri_Lanka-6.jpg|കണ്ണി=https://en.wikipedia.org/wiki/File:Sri_Lanka-6.jpg|ഹന്താന പർവതത്തിൽ നിന്നുള്ള മനോഹരമായ സായാഹ്ന കാഴ്ച


## അവലംബം
നമ്പ്യാർ

നമ്പ്യാർ എന്ന പേരിനാൽ വിവക്ഷിക്കപ്പെടുന്ന ഒന്നിലധികം ജാതികൾ ഉണ്ട്.
# നമ്പ്യാർ (അമ്പലവാസി ജാതി)
# നമ്പ്യാർ - നമ്പീശന്മാരിലെ ഒരു വിഭാഗം, പുഷ്പകൻ നമ്പ്യാർ എന്നും അറിയപ്പെടുന്നു.
# നമ്പ്യാർ (നായർ ഉപജാതി)
# തെയ്യമ്പാടി നമ്പ്യാർ അഥവാ ദൈവമ്പാടി നമ്പ്യാർ - ഒരു അമ്പലവാസി ജാതി.
കൂട്ടപ്പാഠകം

ഉപനയനം, വിവാഹം എന്നിവയ്ക്കനുബന്ധമായി അമ്പലവാസികൾ നടത്തിവന്നിരുന്ന ഒരു വിനോദകലയാണ് **കൂട്ടപ്പാഠകം**.
മഹാ സാരഖം പ്രവിശ്യ

**മഹാ സാരഖം പ്രവിശ്യ** ഇസാൻ എന്നറിയപ്പെടുന്ന മധ്യ വടക്കുകിഴക്കൻ തായ്‌ലൻഡിൽ സ്ഥിതിചെയ്യുന്ന തായ്‌ലൻഡിലെ 76 പ്രവിശ്യകളിൽ (ചാങ്‌വാട്ട്) ഒന്നാണ്. അതിൻ്റെ അയൽ പ്രവിശ്യകൾ (വടക്ക്നിന്ന് ഘടികാരദിശയിൽ) കലാസിൻ, റോയി എറ്റ്, സുരിൻ, ബുരിറാം, ഖോൺ കെയ്ൻ എന്നിവയാണ്.

പ്രവിശ്യയിലെ മഹാ സരാഖം എന്ന പട്ടണം പ്രവിശ്യാ തലസ്ഥാനം എന്ന പദവി അലങ്കരിക്കുന്നു. 41,000 വിദ്യാർത്ഥികളുള്ള (2017) വടക്കുകിഴക്കൻ തായ്‌ലൻഡിലെ ഏറ്റവും വലിയ സർവ്വകലാശാലകളിലൊന്നായ മഹാസാരഖം സർവ്വകലാശാലയുടെയും അതുപോലെതന്നെ രാജഭട്ട് മഹാസാരഖം സർവ്വകലാശാലയുടെയും ആസ്ഥാനമാണിത്.

## ഭൂമിശാസ്ത്രം
പ്രവിശ്യയുടെ ഭൂരിഭാഗവും പ്രദേശങ്ങലും നെൽവയലുകളാൽ പൊതിഞ്ഞ സമതലമാണ്. വടക്കും കിഴക്കും മാത്രമാണ് ഇതിന് അപവാദമായി ചെറിയ കുന്നുകൾ കാണപ്പെടുന്നത്. ഈ പ്രവിശ്യ സമുദ്രനിരപ്പിൽ നിന്ന് ഏകദേശം 130 മുതൽ 230 മീറ്റർ വരെ ഉയരത്തിലാണ് സ്ഥിതിചെയ്യുന്നത്. ചി ആണ് ഇവിടുത്തെ പ്രധാന നദി. മൊത്തം വനവിസ്തൃതി 214 ചതുരശ്ര കിലോമീറ്റർ (83 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 3.8 ശതമാനം ആണ്.

## ചരിത്രം
ഇപ്പോൾ ആംഫോ നാ ഡൂണിലുള്ള പുരാതന പട്ടണമായ ചമ്പസിയിൽ നിന്ന് 8 മുതൽ 10 വരെ നൂറ്റാണ്ടുകളിൽ നിരവധി ബുദ്ധമതാവശിഷ്ടങ്ങൾ ഉത്ഭവിച്ചിരുന്നു. ശ്രീബുദ്ധൻറെ ഭൗതികാവശിഷ്ടം പോലെയുള്ള അത്തരം തിരുശേഷിപ്പുകൾ പ്രവിശ്യയിൽ ഒരു രാജ്യം സ്ഥിതി ചെയ്തിരുന്നതിനെക്കുറിച്ചുള്ള ഊഹാപോഹങ്ങൾക്ക് കാരണമായി. ഈ സമയത്തും അതിനുശേഷവും പ്രവിശ്യ ഇസാനിലെ ഒരു ബുദ്ധമത കേന്ദ്രമായി തുടർന്നു.

1865-ൽ സ്ഥാപിതമായ റോയി എറ്റിൻ്റെ ഒരു ഉപഗ്രഹ പട്ടണമായിരുന്നു ആദ്യകാലത്ത് മഹാ സാരഖം. റോയി എറ്റ് പ്രവിശ്യയിലെ ഗവർണർ 9,000 ആളുകളെ പുതിയ പട്ടണത്തിലേയ്ക്ക് വാസത്തിനായി അയയ്ക്കുകയും അദ്ദേഹത്തിൻ്റെ ഒരു കസിൻ അതിൻ്റെ ഗവർണറായി നിയമിതനാകുകയും ചെയ്തു. 1868-ൽ ബാങ്കോക്കിലെ കേന്ദ്ര സർക്കാർ  ബാങ്കോക്കിനു കീഴിൽ മഹാ സാരഖത്തെ ഒരു പ്രവിശ്യയായി പ്രഖ്യാപിച്ചു. റോയി എറ്റിൻ്റെ ശക്തിയെ ദുർബലപ്പെടുത്തുകയായിരുന്നു ഈ നടപടി കൊണ്ട് ലക്ഷ്യമാക്കിയത്.

2023 ഏപ്രിൽ 3 ന് പ്രവിശ്യാ പോലീസ് 38 കാരനായ ഒരാളെ അറസ്റ്റ് ചെയ്യുകയും അയാളിൽനിന്ന് 322,000 മെത്താംഫെറ്റാമൈൻ ഗുളികകൾ പിടിച്ചെടുക്കുകയും ചെയ്ത സംഭവമുണ്ടായി. ഉബോൺ റച്ചതാനി പ്രവിശ്യയിലും സമീപത്തെ മറ്റ് പല പ്രവിശ്യകളിലും ഇയാൾ ഇവ വിൽക്കുകയായിരുന്നു.

## ചിഹ്നം
പ്രവിശ്യയിലെ വിഭവങ്ങളുടെ സമൃദ്ധിയെ കാണിക്കുന്നതായ, നെൽവയലുകൾക്ക് മുന്നിലെ ഒരു വൃക്ഷമാണ് പ്രവിശ്യാ മുദ്രയിൽ കാണിക്കുന്നത്. പ്രവിശ്യാ പതാകയിൽ തവിട്ട് നിറത്തിലുള്ള തിരശ്ചീനമായ കള്ളിയുടെ മധ്യഭാഗത്ത് ഈ മുദ്ര കാണിക്കുന്നു. മുകളിലും താഴെയും മഞ്ഞ നിറത്തിലുള്ള തിരശ്ചീനമായ ചെറു കള്ളികളാണ്. തവിട്ട് നിറം, വരണ്ട കാലാവസ്ഥയിൽ ജീവിക്കുന്ന പ്രവിശ്യയിലെ ജനങ്ങളുടെ ശക്തിയെയും സ്ഥിരോത്സാഹത്തെയും പ്രതീകപ്പെടുത്തുന്നമ്പോൾ മഞ്ഞ നിറം ജനങ്ങളുടെ വിശ്വാസത്തിൻ്റെ തെളിവായി ബുദ്ധ സന്യാസിമാരുടെ വസ്ത്രങ്ങളെ പ്രതീകപ്പെടുത്തുന്നു.

പ്രവിശ്യാ വൃക്ഷം നെന്മേനിവാകയാണ് (അൽബിസിയ ലെബെക്ക്). 1994-ൽ സിരികിറ്റ് രാജ്ഞിയാണ് വൃക്ഷ ചിഹ്നം പ്രവിശ്യയ്ക്ക് നൽകിയത്. പ്രവിശ്യാ പുഷ്പം വെസ്റ്റ് ഇന്ത്യൻ ജാസ്മിൻ (ഇക്സോറ) ആണ്. തദ്ദേശീയമായ ശുദ്ധജല ഞണ്ടായ *തൈപ്പൊട്ടമൺ ചുലബോൺ* (*Thaipotamon chulabhorn*) ആണ് പ്രവിശ്യാ ജലജീവി.

## അവലംബം

വർഗ്ഗം:തായ്‌ലാൻറിലെ പ്രവിശ്യകൾ
മോൺ സിറിയക് കണ്ടങ്കരി

* ച​​​ങ്ങ​​​നാ​​​ശേ​​​രി ക​​​ണ്ട​​​ങ്ക​​​രി കു​​​ടും​​​ബ​​​ത്തി​​​ൽ 1852 ഓ​​​ഗ​​​സ്റ്റ് 24ന് ​​​ജ​​​നി​​​ച്ചു. 
* 1877ൽ ​​​പൗ​​​രോ​​​ഹി​​​ത്യം സ്വീ​​​ക​​​രി​​​ച്ചു. 
* അ​​​തി​​​നു​​​ശേ​​​ഷം ച​​​ങ്ങ​​​നാ​​​ശേ​​​രി പ​​​ള്ളി​​​യി​​​ൽ അ​​​സ്തേ​​​ന്തി​​​യാ​​​യി നി​​​യ​​​മി​​​ക്ക​​​പ്പെ​​​ട്ടു. 
* മു​​​ട്ടം, കാ​​​ഞ്ഞി​​​ര​​​പ്പ​​​ള്ളി, അ​​​ന്പ​​​ഴ​​​ക്കാ​​​ട്, പു​​​ത്ത​​​ൻ​​​പീ​​​ടി​​​ക, മാ​​​ഞ്ഞൂ​​​ർ, ആ​​​ല​​​പ്പു​​​ഴ പ​​​ള്ളി​​​ക​​​ളി​​​ൽ വി​​​കാ​​​രി​​​യാ​​​യി സേ​​​വ​​​ന​​​മ​​​നു​​​ഷ്ഠി​​​ച്ചു. 
* 1887ൽ ​​​ച​​​ങ്ങ​​​നാ​​​ശേ​​​രി​​​യി​​​ലെ നാ​​​ലാ​​​മ​​​ത്തെ​​​യും ഇ​​​പ്പോ​​​ഴു ള്ളതു​​​മാ​​​യ പ​​​ള്ളി പു​​​തു​​​ക്കി പ​​​ണി​​​ത ഉ​​​ട​​​നെ വി​​​കാ​​​രി​​​യാ​​​യി നി​​​യ​​​മി​​​ക്ക​​​പ്പെ​​​ട്ട അ​​​ദ്ദേ​​​ഹം 1919 വ​​​രെ ശു​​​ശ്രൂ​​​ഷ നി​​​ർ​​​വ​​​ഹി​​​ച്ചു. 
* 1908ൽ ​​​മാ​​​ർ മാ​​​ക്കി​​​ലി​​​ൻറെ ഭ​​​ര​​​ണ​​​കാ​​​ല​​​ത്തു വി​​​കാ​​​രി ജ​​​ന​​​റാ​​​ളാ​​​യി. 
* 1911ൽ ​​​മോ​​​ൺസിഞ്ഞോർ പ​​​ദ​​​വി ല​​​ഭി​​​ച്ചു.  
* 1888ൽ ​​​ന​​​ട​​​ന്ന ച​​​ങ്ങ​​​നാ​​​ശേ​​​രി സൂ​​​ന​​​ഹ​​​ദോ​​​സി​​​ൻറെ മു​​​ഖ്യ സം​​​ഘാ​​​ട​​​ക​​​ൻ മോ​​​ൺ. ക​​​ണ്ട​​​ങ്ക​​​രി​​​യാ​​​യി​​​രു​​​ന്നു. ശൈ​​​ശ​​​വ വി​​​വാ​​​ഹ നി​​​രോ​​​ധ​​​നവും ആ​​​ഭ​​​ര​​​ണ​​​ധൂ​​​ർ​​​ത്തിനും, മ​​​ദ്യാ​​​സ​​​ക്തി​​​ക്കുമെതിരായ നടപടികളും ആ സുനഹദോസിൽ ഉണ്ടായി.
* 1895 മു​​​ത​​​ൽ കാ​​​ൽ നൂ​​​റ്റാ​​​ണ്ടു കാ​​​ല​​​ത്തോ​​​ളം എ​​​സ്ബി സ്കൂ​​​ൾ മാ​​​നേ​​​ജ​​രാ​​യി​​രു​​ന്നു.  ച​​​ങ്ങ​​​നാ​​​ശേ​​​രി​​​യി​​​ൽ ഒ​​​രു സ​​​ർ​​​ക്കാ​​​ർ ആ​​​ശു​​​പ​​​ത്രി സ്ഥാ​​​പി​​​ക്കാ​​​ൻ 500 രൂ​​​പ കെ​​​ട്ടി​​​വ​​​ച്ചാ​​​ൽ അ​​​നു​​​വ​​​ദി​​​ക്കാ​​​മ​​​ന്ന ഗ​​​വ​​​ൺ​​​മെ​​​ൻറ് നി​​​ർ​​​ദേ​​​ശ​​​ത്തെ​​​ത്തു​​​ട​​​ർ​​​ന്ന് അ​​​ദ്ദേ​​​ഹം പൗ​​​ര​​​ഗ​​​ണ​​​ങ്ങ​​​ളു​​​ടെ യോ​​​ഗം വി​​ളി​​ച്ചു​​ചേ​​ർ​​ത്തു. പ​​​ര​​​പ്പ​​​നാ​​​ടു രാ​​​ജ​​​രാ​​​ജ​​​വ​​​ർ​​​മ ത​​​ന്പു​​​രാ​​​ൻ 100 രൂ​​​പ സം​​​ഭാ​​​വ​​​ന ചെ​​​യ്തു. കാ​​​ല​​​വി​​​ളം​​​ബ​​​മ​​​ന്യേ 500 രൂ​​​പ സം​​​ഘ​​​ടി​​​പ്പി​​​ച്ച് അ​​​ദ്ദേ​​​ഹം ആ​​​ശു​​​പ​​​ത്രി സ്ഥാ​​​പി​​​ച്ചു.
ജോൺ മാക്‌കാർത്തി

ജോൺ മക്കാർത്തി ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും വൈജ്ഞാനിക ശാസ്ത്രജ്ഞനുമായിരുന്നു. ആർട്ടിഫിഷ്യൽ ഇന്റലിജൻസ് എന്ന ശാസ്ത്രശാഖയുടെ സ്ഥാപകരിൽ ഒരാളായിരുന്നു അദ്ദേഹം.

John McCarthy (2314859532).jpg
സമുത് സോങ്‌ഖ്‌റാം പ്രവിശ്യ

സമുത് സോങ്‌ഖ്‌റാം പ്രവിശ്യ തായ്‌ലൻഡിലെ മധ്യ പ്രവിശ്യകളിൽ (ചാങ്‌വാട്ട്) ഒന്നാണ്. അയൽ പ്രവിശ്യകൾ (തെക്കുനിന്ന് ഘടികാരദിശയിൽ) ഫെച്ചാബുരി, റാച്ചബുരി, സമുത് സാഖോൺ എന്നിവയാണ്. പ്രദേശവാസികൾ സമുത് സോങ്ഖ്റാം പ്രവിശ്യയെ മായെ ക്ലോംഗ് എന്നാണ് വിളിക്കുന്നത്. തായലാൻറിലെ പ്രവിശ്യകളിൽ വിസ്തൃതിയിൽ ഏറ്റവും ചെറുതാണ് ഈ പ്രവിശ്യ. 1811 മെയ് 11 ന് പ്രശസ്ത സയാമീസ് ഇരട്ടകളായിരുന്ന ചാങ്, എങ് ബങ്കർ എന്നിവർ ഇവിടെയാണ് ജനിച്ചത്.

## ഭൂമിശാസ്ത്രം
മായെ ക്ലോംഗ് നദീമുഖത്ത് ബാങ്കോക്ക് ഉൾക്കടലിലാണ് (തായ്‌ലാന്റ് ഉൾക്കടലിൻറെ ഉപരിഭാഗം) സമുത് സോങ്‌ഖ്‌റാം പ്രവിശ്യയുടെ സ്ഥാനം. നിരവധി കനാലുകളിലൂടെ (ഖ്ലോങ്) നദിയിലെ ജലം ജലസേചനത്തിനായി പ്രവിശ്യയിലൂടെ വ്യാപിക്കുന്നു. കടൽ ഉപ്പ് ഉൽപ്പാദിപ്പിക്കുന്ന ധാരാളം തടാകങ്ങൾ തീരത്തുണ്ട്. ഇതിൻ്റെ ആകെ വിസ്തീർണ്ണം 416.7 ചതുരശ്ര കിലോമീറ്റർ (ഏകദേശം 160.9 ചതുരശ്ര മൈൽ) ആണ്. തായ്‌ലൻഡിലെ ഏറ്റവും ചെറിയ പ്രവിശ്യയായി ഇതിനെ കണക്കാക്കാം. മൊത്തം വനപ്രദേശം 30 ചതുരശ്ര കിലോമീറ്റർ (12 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 7.3 ശതമാനം ആണ്. മൂന്ന് പ്രധാന മതങ്ങളുടെ ആരാധനാലയങ്ങൾ ഈ പ്രവിശ്യയിലാണ്. 110 ബുദ്ധക്ഷേത്രങ്ങളും രണ്ട് ക്രിസ്ത്യൻ പള്ളികളും ഒരു മുസ്ലീം പള്ളിയും ഇവിടെയുണ്ട്. കൂടാതെ, 215 വർഷത്തിലേറെ പഴക്കമുള്ള തായ്‌ലൻഡിലെ ഏറ്റവും പഴക്കമുള്ള ചൈനീസ് ജോസ് ഹൗസും (ചൈനീസ് പരമ്പരാഗത ക്ഷേത്രം) അഗതിമന്ദിരവും സമുത് സോങ്‌ഖ്‌റാം പ്രവിശ്യയിലാണ്.

## ചരിത്രം
സമുത് സോങ്‌ഖ്‌റാം അല്ലെങ്കിൽ മായെ ക്ലോംഗ് അല്ലെങ്കിൽ സുവാൻ നോക് (പുറത്തെ പൂന്തോട്ടം) പണ്ടുകാലത്ത് മുവാങ് റാച്ചബുരിയുടെ ഭാഗമായിരുന്നു. മുൻകാലത്ത് ബാംഗ് ചാങ് എന്ന പേരിൽ അറിയപ്പെട്ടിരുന്ന മായെ ക്ലോങ് സമുത് സോങ്‌ഖ്‌റാമിലെ ടാംബോൺ അംഫവ കേന്ദ്രീകരിച്ചായിരുന്നു നിലനിന്നിരുന്നത്. അയുത്തായയിൽ നിന്ന് തോൺബുരി കാലഘട്ടങ്ങളിലേക്കുള്ള പരിവർത്തന സമയത്ത്, ഇത് റാച്ചബുരിയിൽ നിന്ന് വേർപെടുത്തി മുവാങ് മായെ ക്ലോംഗ് എന്ന് നാമകരണം ചെയ്യപ്പെട്ടു. മഹാനായ തക്‌സിൻ രാജാവ് തൻറെ രാജ്യത്തിൻ്റെ തലസ്ഥാനമായി തോൺ ബുരി സ്ഥാപിക്കുന്ന സമയത്ത് സമുത് സോങ്‌ഖ്‌റാം ചരിത്രപരമായി പ്രാധാന്യമർഹിക്കുന്ന പ്രദേശമായിരുന്നു. ബർമക്കാർ തംബോൺ ബാങ് കുങ്ങിലേക്ക് ഒരു സൈന്യത്തെ നയിച്ചപ്പോൾ, ഒരു കോട്ട പണിയാനും നഗരം ബർമീസ് സൈന്യം പിടിച്ചടക്കുന്നത് തടയാനും രാജാവ് ആളുകളെ കൂട്ടി. അക്കാലത്തെ ബർമീസ് അധിനിവേശക്കാർക്കെതിരായ ഒരു പ്രധാന നടപടിയായി ഇത് അറിയപ്പെടുന്നു.

## ഗതാഗതം

### റെയിൽവേ
സാമുത് സോങ്‌ഖ്‌റാം പ്രവിശ്യയിലെ പ്രധാന റെയിൽവേ സ്റ്റേഷനായ മെക്‌ലോംഗ് റെയിൽവേ സ്റ്റേഷൻ, മെക്‌ലോംഗ് റെയിൽവേ ശൃംഖലയുടെ ഭാഗമാണ്. മെക്‌ലോംഗ് റെയിൽവേ മാർക്കറ്റിലൂടെയുള്ള റൂട്ടിൻറെ പേരിൽ ഈ റെയിൽ വേ അറിയപ്പെടുന്നു. തായ്‌ലൻഡിലെ ഏറ്റവും വലിയ സീഫുഡ് മാർക്കറ്റുകളിലൊന്നായ ഇത് മെക്‌ലോംഗ് റെയിൽവേയുടെ ട്രാക്കിലാണ് കേന്ദ്രീകരിച്ചിരിക്കുന്നത്. ഒരു ട്രെയിൻ അടുത്തുവരുമ്പോഴെല്ലാം, ട്രെയിൻ കടന്നുപോകുന്നതിനായി ഇവിടുത്തെ കടയുടെ മുൻഭാഗങ്ങൾ പാളത്തിൽ നിന്ന് പിന്നിലേക്ക് മാറ്റുകയും പുനസ്ഥാപിക്കുകയും ചെയ്യുന്നു.

### റോഡ്
സമുത് സോങ്‌ഖ്‌റാം പ്രവിശ്യയിലെ ഒരു പ്രധാന പാതയായ രാമ II റോഡ്, ബാങ്കോക്കിലെ തോൺബുരി ഭാഗത്ത് നിന്ന് ആരംഭിച്ച് തെക്കുഭാഗത്തേയ്ക്കും പെറ്റ്‌ച്ച്കാസെം  പാതയിലേയ്ക്കും നയിക്കുന്ന ഒരു പാതയാണ്. രാമ രണ്ടാമൻ രാജാവിൻ്റെ ബഹുമാനാർത്ഥമാണ് ഇതിന് പേര് നൽകിയത് ഈ പാതയിലൂടെ ബാങ്കോക്കിൽ നിന്ന് ഏകദേശം 63 കിലോമീറ്റർ (39 മൈൽ) അകലെയാണ് സമുത് സോങ്ഖ്റാം സ്ഥിതിചെയ്യുന്നത്. പ്രശസ്തമായ ഫ്ലോട്ടിംഗ് മാർക്കറ്റായ തലത് നാം അംഫാവയിലേക്കും ഈ പാതയിലൂടെ എത്തിച്ചേരാം.

## അവലംബം

വർഗ്ഗം:തായ്‌ലാൻറിലെ പ്രവിശ്യകൾ
മിസ്സ് യൂണിവേഴ്സ് 2024

73-ാമത് മിസ്സ് യൂണിവേഴ്സ് മത്സരം 2024 നവംബർ 16-ന് മെക്സിക്കോയിലെ മെക്സിക്കോ സിറ്റിയിലെ അരീന CDMX-ൽ നടന്നു. ഇത് അഞ്ചാം തവണയാണ് മെക്സിക്കോ മിസ്സ് യൂണിവേഴ്‌സ് മത്സരത്തിന് വേദിയാകുന്നത്. ലോകമെമ്പാടുമുള്ള രാജ്യങ്ങളിൽ നിന്നും പ്രദേശങ്ങളിൽ നിന്നുമുള്ള 125 മത്സരാർത്ഥികളെ മത്സരത്തിൽ ഉൾപ്പെടുത്തി, 2018-ൽ സ്ഥാപിച്ച 94 മത്സരാർത്ഥികൾ എന്ന റെക്കോർഡിനെ ഇത് മറികടന്നു.

പരിപാടിയുടെ സമാപനത്തിൽ, നിക്കരാഗ്വയിൽ നിന്നുള്ള ഷെയ്‌ന്നിസ് പാലാസിയോസ് ഡെന്മാർക്കിലെ വിക്ടോറിയ തീവിഗിനെ മിസ്സ് യൂണിവേഴ്‌ 2024 ആയി കിരീടമണിയിച്ചു. ഈ വിജയം ഡെൻമാർക്കിൻ്റെ ചരിത്രത്തിലെ ആദ്യ വിജയമായി.
### പ്ലെയ്സ്മെന്റുകൾ

§ – പ്രേക്ഷകരുടെ വോട്ടുകൊണ്ട് ടോപ്പ് 30-ലേക്ക് സ്ഥാനം ലഭിച്ചവൾ

### കോണ്ടിനെന്റൽ വിജയികൾ (ഭൂകണ്ഡആശ്രിതം)
മത്സരത്തിൻ്റെ സമാപനത്തിന് ശേഷം നടത്തിയ പത്രസമ്മേളനത്തിൽ കോണ്ടിനെൻ്റൽ ജേതാക്കളെ വെളിപ്പെടുത്തി. മത്സരത്തിലെ അവസാന സ്ഥാനങ്ങൾ പരിഗണിക്കാതെ, ഇവൻ്റിലുടനീളം ഉയർന്ന തലത്തിലുള്ള സോഷ്യൽ മീഡിയ ഇടപഴകൽ നേടിയതിനെ തുടർന്നാണ് അവാർഡുകൾ നൽകിയത്.

### പ്രത്യേക പുരസ്കാരങ്ങൾ

## വോയ്‌സ് ഫോർ ചേഞ്ച് (മാറ്റത്തിനായുള്ള ശബ്ദം)
മൂന്ന് മിനിറ്റ് വീഡിയോകളിലൂടെ തങ്ങളുടെ അഭിഭാഷക സംരംഭങ്ങൾ അവതരിപ്പിച്ച് മത്സരാർത്ഥികൾ വോയ്‌സ് ഫോർ ചേഞ്ച് മത്സരത്തിൽ പങ്കെടുത്തു. ജ്വല്ലറി ബ്രാൻഡായ മൗവാദും കമ്മ്യൂണിക്കേഷൻ പ്ലാറ്റ്‌ഫോമായ സി.ഐ ടോക്‌സും സ്പോൺസർ ചെയ്‌ത ഓൺലൈൻ വോട്ടിംഗും സെലക്ഷൻ കമ്മിറ്റിയുടെ മൂല്യനിർണ്ണയവും സംയോജിപ്പിച്ചാണ് വിജയികളെ തിരഞ്ഞെടുത്തത്. പ്രാഥമിക റൗണ്ടിൽ, ഏഴ് വെള്ളി ഫൈനലിസ്റ്റുകൾ വെളിപ്പെടുത്തി, തുടർന്ന് അതേ ഇനത്തിൽ മൂന്ന് സ്വർണ ജേതാക്കളെയും പ്രഖ്യാപിച്ചു.

## അവലംബം

## പുറത്തേയ്ക്കുള്ള കണ്ണികൾ
* മിസ്സ് യൂണിവേഴ്സ് ഔദ്യോഗിക വെബ്സൈറ്റ്
ഫെച്ചാബുരി

തെക്കൻ തായ്ലൻഡിലെ ഫെച്ചാബുരി പ്രവിശ്യയുടെ തലസ്ഥാനമായ ഒരു പട്ടണമാണ് **ഫെച്ചാബുരി** (തായ്ഃ ഥായ്). ഈ നഗരം **ഫെറ്റ് ബുരി** (Phét bū.rīː) എന്ന പേരിലും അറിയപ്പെടുന്നു. തായ് ഭാഷയിൽ ഫെച്ചാബുരി എന്നാൽ "വജ്രങ്ങളുടെ നഗരം" എന്നാണ് അർത്ഥമാക്കുന്നത് (സംസ്കൃതത്തിൽ "നഗരം" എന്നർത്ഥം വരുന്ന വാക്കാണ് ബുരി). ഇത് ബാങ്കോക്കിൽ നിന്ന് ഏകദേശം 160 കിലോമീറ്റർ തെക്ക് ഭാഗത്തായി, തായ് ഉപദ്വീപിന്റെ വടക്കേയറ്റത്ത് സ്ഥിതിചെയ്യുന്നു. 2005 ലെ കണക്കനുസരിച്ച് 26,181 ആയിരുന്നു ഇവിടുത്തെ ആകെ ജനസംഖ്യ. ഈ പട്ടണത്തിൽ ത റാപ്പ്, ഖ്ലോങ് ക്രാചെങ് എന്നിങ്ങനെ രണ്ട് തമ്പോണുകളുണ്ട്.

ഈ നഗരത്തിന്റെ മധ്യത്തിലൂടെയാണ് ഫെച്ചാബുരി നദി ഒഴുകുന്നു. ഈ നഗരത്തിന്റെ ഭൂപ്രകൃതി കൂടുതലും പരന്നതാണ്. പട്ടണത്തന്റെ പ്രാന്തപ്രദേശത്തായി *ഖാവോ വാങ്* എന്നു പേരുള്ള ഒരു കുന്ന് സ്ഥിതിചെയ്യുന്നു. ഫ്രാ നഖോൺ ഖിരി എന്ന പേരിലുള്ള ഒരു രാജകീയ കൊട്ടാരം ഖാവോ വാങ്ങ് കുന്നിന്റെ മുകളിലാണ് സ്ഥിതിചെയ്യുന്നത്. കൂടാതെ ഇവിടെ ഒരു അമ്പലവും (വാട്ട് എന്ന് വിളിക്കപ്പെടുന്നു) സ്ഥിതിചെയ്യുന്നു. ഫ്രാ നഖോൺ ഖിരി മേള എന്ന് വിളിക്കപ്പെടുന്ന ഒരു വാർഷിക ഉത്സവത്തിന്റെ കേന്ദ്രമാണ് ഈ കുന്നും പട്ടണവും. ഫെബ്രുവരി ആദ്യത്തെ ആഴ്ച്ചയിൽ എട്ട് ദിവസം നീണ്ടുനിൽക്കുന്ന ഉത്സവമാണിത്. ഈ പരിപാടിയിൽ ശബ്ദ-പ്രകാശ പ്രദർശനവും ശാസ്ത്രീയ തായ് നൃത്തവും ഉൾപ്പെടുന്നു.

ലീലോവാഡി പുഷ്പം അല്ലെങ്കിൽ ഫ്രാങ്കിപാനി ആണ് ഈ നഗരത്തിന്റെ ഔദ്യോഗിക പുഷ്പം.

പരമ്പരാഗത തായ് മധുരപലഹാരങ്ങൾക്ക് പേരുകേട്ടതാണ് ഫെച്ചാബുരി പട്ടണം. ഇവയിൽ ഏറ്റവും ജനപ്രിയമായത് ഖനോം മോർ ഗെയ്ങ് എന്ന മധുരപലഹാരമാണ്. പോർച്ചുഗീസ് സ്വാധീനമുള്ള തോങ് യിപ്പ്, തോങ് യോഡ്, ഫോയ് തോങ് എന്നിവയാണ് മറ്റ് ജനപ്രിയ മധുരപലഹാരങ്ങൾ. 2021ൽ യുനെസ്കോ ഫെച്ചാബുരിയെ പാചകശാസ്ത്രത്തിന്റെ സൃഷ്ടിപരമായ നഗരമായി അംഗീകരിച്ചു. 

## കാലാവസ്ഥ

## വിദ്യാഭ്യാസം
ഫെച്ചാബുരിയിൽ നിരവധി സ്വകാര്യ, പൊതു വിദ്യാഭ്യാസ സ്ഥാപനങ്ങളുണ്ട്. ഇവയിൽ പ്രീപ്രൈമറി മുതൽ 12ക്ലാസുവരെ പഠനം നടക്കുന്നു. ഉന്നത വിദ്യാഭ്യാസത്തിന് തയ്യാറെടുക്കുന്ന വിദ്യാർത്ഥികൾക്കായി തദ്ദേശീയ ഇംഗ്ലീഷ് സംസാരിക്കുന്നവർ പഠിപ്പിക്കുന്ന ഇംഗ്ലീഷ് പ്രോഗ്രാമുകൾ പലതും നടത്തുന്നു. ബെഞ്ചമതെപ്പുത്തിറ്റ് സ്കൂൾ, പ്രോമ്മനുസോൺ സ്കൂൾ, ബെഞ്ചമപൂത്തിറ്റ് മട്ടയം സ്കൂൾ, വാട്ട് ഡോൺ കൈതിയ പ്രഥം സ്കൂൾ, അരുൺപ്രദിത് പ്രഥം/മട്ടയം സ്കൂൾ എന്നിവയാണ് ഈ നഗരത്തിലെ ചില പ്രധാന സ്കൂളുകൾ. ഫെച്ചാബുരി റച്ചാബത്ത് സർവകലാശാല ഉൾപ്പെടെ നിരവധി സർവകലാശാലകളും ഈ നഗരത്തിൽ സ്ഥിതിചെയ്യുന്നു.

## ഗതാഗതം
ഇടത്ത്‌|ലഘുചിത്രം|250x250ബിന്ദു|ഫെച്ചാബുരി റെയിൽവേ സ്റ്റേഷൻ
മോട്ടോർ വാഹനങ്ങളാണ് ഈ നഗരത്തിലെ പ്രധാന ഗതാഗത മാർഗ്ഗം. മോട്ടോർബൈക്കുകളാണ് ഈ നഗരത്തിൽ ഏറ്റവും കൂടുതൽ പ്രചാരമുള്ളത്. കാറുകൾക്കും ഈ നഗരത്തിന്റെ ഗതാഗത സംവിധാനത്തിൽ പ്രധാന സ്ഥാനമുണ്ട്. വാടക മോട്ടോർസൈക്കിളും സോങ്ത്യൂകളും ഈ നഗരത്തിൽ വ്യാപകമായി ലഭ്യമായ ഗതാഗതസംവിധാനമാണ്. ഇവയെല്ലാമാണ് ഇവിടത്തെ പ്രദേശവാസികൾ പ്രധാനമായും ആശ്രയിക്കുന്ന ഗതാഗതമാർഗ്ഗങ്ങൾ.

## അവലംബങ്ങൾ

## പുറത്തേക്കുള്ള കണ്ണികൾ

* 
* കെങ് ക്രാച്ചൻ ദേശീയോദ്യാനം, ഫെച്ചാബുരി


വർഗ്ഗം:തായ്‌ലൻഡിലെ നഗരങ്ങളും പട്ടണങ്ങളും
വീനസ് ബുക്സ്, കോന്നി

ആദ്യകാല മലയാള പ്രസാധകരാണ് കോന്നിയിലെ **വീനസ് ബുക്സ് ഡിപ്പോ & പബ്ലിഷിംഗ് കമ്യുൺ**.  സ്വാതന്ത്ര്യലബ്ധിക്കും മുൻപ്‌ പുസ്തകപ്രസിദ്ധീകരണം ആരംഭിച്ചു. കോന്നി പത്തനാപുരം റൂട്ടിൽ എലിയറയ്ക്കൽ ജംഗ്ഷനിൽ റോഡ്‌ സൈഡിലെ  ഇരുനിലക്കെട്ടിടത്തിലായിരുന്നു വീനസ്‌ ബുക്സിന്റെ കെട്ടിടം. കല്ലറ കൃഷ്ണൻ നായർ മെമ്മോറിയൽ സ്കൂൾ എന്ന കോന്നി കെ. കെ.എൻ.എം ഹൈസ്കൂൾ ഉടമസ്ഥനും കല്ലറ കൃഷ്ണൻ നായരുടെ മകനുമായ ഇ.കെ. ശേഖർ എന്ന കോന്നിയിലെ ആദ്യകാല എഞ്ചിനീയറിംഗ്‌ ബിരുദധാരിയാണ് എഞ്ചിനീയറിംഗ് ജോലി ഉപേക്ഷിച്ച്‌ വീനസ്‌ ബുക്സ്‌ പുസ്തകപ്രസാധനശാലയ്ക്ക്‌ തുടക്കമിടുന്നത്‌.ഇപ്പോൾ വീനസ്‌ ബുക്സ്‌ സ്ഥാപകൻ ഇ കെ ശേഖറിന്റെ കൊച്ചുമകളും വിഖ്യാത അതിവേഗചിത്രകാരൻ എസ്. ജിതേഷ്ജി യുടെ സഹധർമ്മിണിയുമായ ഉണ്ണിമായയാണ് വീനസ്‌ ബുക്സിന്റെയും പ്രസ്സിന്റെയും ഉടമസ്ഥയും മാനേജിംഗ്‌ ഡയറക്റ്ററും.

## പ്രധാന എഴുത്തുകാർ
ഇ.കെ. നായനാർ, ഗുരു നിത്യ ചൈതന്യയതി, ജഗതി എൻ.കെ. ആചാരി, എൻ.പി. ചെല്ലപ്പൻ പിള്ള, എം. മുകുന്ദൻ, പെരുമ്പടവം ശ്രീധരൻ , വേളൂർ കൃഷ്ണൻ കുട്ടി, വി.കെ. മാധവൻ കുട്ടി , പ്രൊഫ: കോന്നിയൂർ മീനാക്ഷിയമ്മ, സി.പി. നായർ ഐ.എ. എസ്‌, പമ്മൻ തുടങ്ങി നിരവധി പേരുടെ രചനകൾ വീനസിലൂടെയാണ് പുറത്തു വന്നത്. 
## അവലംബം


വർഗ്ഗം:കേരളത്തിലെ പുസ്തകപ്രസാധകർ
വിക്ടോറിയ തീൽവിഗ്

**മരിയ വിക്ടോറിയ ക്ജർ തീൽവിഗ്** (ജനനം 13 നവംബർ 2003) 2024-ലെ മിസ്സ് യൂണിവേഴ്സ് കിരീടം നേടിയ ഡെന്മാർക്കിൽ നിന്നുള്ള വനിതയാണ്. മിസ്സ് യൂണിവേഴ്സ് വിജയം സ്വന്തമാക്കിയ ആദ്യ ഡാനിഷ് വനിതയാണ് വിക്ടോറിയ. മുമ്പ്, മിസ്സ് ഡെന്മാർക്ക് 2021-ൽ രണ്ടാം റണ്ണറപ്പായി സ്ഥാനമുറപ്പിക്കുകയും, മിസ്സ് ഗ്രാൻഡ് ഇൻ്റർനാഷണൽ 2022-ൽ മത്സരിക്കുകയും ചെയ്തു.

2024 സെപ്റ്റംബറിൽ, 2024-ലെ മിസ്സ് ഡെന്മാർക്ക് എമ്മ ഹെയ്സ്റ്റ്, വേണ്ടത്ര തയ്യാറെടുപ്പ് ഇല്ലെന്ന് ചൂണ്ടിക്കാട്ടി മിസ്സ് യൂണിവേഴ്സ് 2024-ൽ മത്സരിക്കുന്നതിൽ നിന്ന് പിന്മാറി. തൽഫലമായി, 2024 ലെ മിസ്സ് യൂണിവേഴ്സ് മത്സരത്തിൽ ഡെൻമാർക്കിനെ പ്രതിനിധീകരിക്കാൻ മിസ്സ് ഡെൻമാർക്ക് ഓർഗനൈസേഷൻ വിക്ടോറിയയെ തിരഞ്ഞെടുക്കുകയായിരുന്നു.

2004-ൽ ഓസ്‌ട്രേലിയയുടെ ജെന്നിഫർ ഹോക്കിന്‌സിന് ശേഷം ഈ കിരീടം നേടുന്ന ആദ്യ ബ്ലോണ്ട് (മുടിയുടെ നിറം) എന്ന ചരിത്രവും വിക്ടോറിയ സൃഷ്ടിച്ചു. കൂടാതെ, 2001 മിസ്സ് എർത്തിൽ കാതറീന സ്വെൻസൻ്റെ വിജയത്തെത്തുടർന്ന് ബിഗ് ഫോർ അന്താരാഷ്ട്ര സൗന്ദര്യമത്സരങ്ങളിലൊന്നിൽ കിരീടം നേടുന്ന രണ്ടാമത്തെ ഡാനിഷ് വനിതയായിയും വിക്ടോറിയ തന്റെ പേരുറപ്പിച്ചു.

## അവലംബങ്ങൾ

}}

വർഗ്ഗം:ജീവിച്ചിരിക്കുന്നവർ
വർഗ്ഗം:2003-ൽ ജനിച്ചവർ
വർഗ്ഗം:ലോക സുന്ദരി പട്ടം നേടിയവർ
ടെഡി ലോപ്പസ്(നാടക സംവിധായകൻ)

മലയാള നാടക പ്രവർത്തകനും നാടക സംവിധായകനും അഭിനേതാവുമായിരുന്നു **ടെഡി ലോപ്പസ്**(4 ഓഗസ്റ്റ് 1930 - 10 ജനുവരി 2025) കൊല്ലം അസീസി ആർട്സ് ക്ലബ്ബിന്റെ നിരവധി നാടകങ്ങളുടെ സംവിധായകനും അഭിനേതാവുമായി പ്രവർത്തിച്ചു.
## ജീവിതരേഖ
ഹാരിസൺ – ക്രോസ് കമ്പനി ഉദ്യോഗസ്ഥനായിരുന്ന ബി.ജെ. ലോപ്പസ് - കിറ്റി ലോപ്പസ് പത്തു മക്കളിൽ മൂത്തയാളായി കൊല്ലത്തു ജനിച്ചു. തില്ലേരി സെന്റ് ആന്റണീസ് എൽ.പി. സ്കൂൾ, സെന്റ് അലോഷ്യസ് ഹൈസ്കൂൾ എന്നിവടങ്ങളിൽ പഠിച്ചു. ഹാരിസൺ – ക്രോസ് കമ്പനിയിൽ ടെക്നിക്കൽ അസിസ്റ്റന്റായി ജോലി ചെയ്തു. തില്ലേരി വൈദികാശ്രമത്തിലെ കലാ പ്രവർത്തനങ്ങളിൽ കുട്ടിക്കാലം മുതലേ ഏർപ്പെട്ടു.  വൈദികനായിരുന്ന ഫൗസ്റ്റിൻ കപ്പൂച്ചിന്റെ നാടക പ്രവർത്തനങ്ങളുമായി ഏറെ അടുത്തു പ്രവർത്തിച്ചു. തില്ലേരി ആശ്രമത്തിലെ ലെനി അച്ചനും ഏറെ പിന്തുണ നൽകി.നിരവധി അസീസി നാടകങ്ങളിൽ സംവിധായകനും അഭിനേതാവുമായിരുന്നു.

ഭാര്യ മേബിൾ ലോപ്പസ് മക്കൾ ഹണി, ആഷ്‍ലി

## നാടകങ്ങൾ
* അസീസിയിലെ സ്നേഹ ഗായകൻ
* ആ രാത്രി
* ഫിലോമിന
* അടിയറവു പറയാത്ത രക്തം (വിശുദ്ധ സെബാസ്ത്യനോസിന്റെ ജീവിതത്തെ അടിസ്ഥാനമാക്കി രൂപപ്പെടുത്തിയ നാടകം)
* രക്താംബരം
* രക്തപുഷ്പം
* വാടാത്ത മല്ലി (സംഗീതം - എം.കെ. അർജുനൻ)
* ശിൽപ്പി
* സ്നേഹഗായകൻ
* വിശുദ്ധഗീവർഗീസ്
* അടിയറവ് പറയാത്ത രക്തം (1967)
* പാടുന്ന പടയാളി
* ആത്മവിന്റെ അയൽക്കാർ (2008)

## കൃതികൾ
* ഓ‍ർമ്മിക്കാൻ എന്തു രസം (നാടക ഓർമ്മകൾ)
## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരു പൂജ പുരസ്കാരം (2016)

## അവലംബം


വർഗ്ഗം:നാടക സംവിധായകർ
വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ജനുവരി 15-ന് മരിച്ചവർ
വർഗ്ഗം:2026-ൽ മരിച്ചവർ
വർഗ്ഗം:1930-ൽ ജനിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
രാജവീഥി (ചലച്ചിത്രം)

സേനൻ സംവിധാനം ചെയ്ത് പനയിൽ ഭാസ്കരൻ നായർ നിർമ്മിച്ച 1979 ലെ  മലയാള ചിത്രമാണ് **'രാജവീഥി**'''. രാഘവൻ, അടൂർ പങ്കജം, അംബിക, ആറന്മുള പൊന്നമ്മ എന്നിവരാണ് ചിത്രത്തിലെ പ്രധാന താരങ്ങൾ. ചിത്രത്തിൽ എ. ടി. ഉമ്മറിന്റെ സംഗീതത്തിൽ ബിച്ചുതിരുമലയുടെ ഗാനങ്ങൾ ഉണ്ട്. 

## താരനിര

## ശബ്ദരേഖ
ബിച്ചു തിരുമലയുടെ വരികൾക്ക് എ.റ്റി. ഉമ്മർ സംഗീതം നൽകി. 

## അവലംബം

## പുറംകണ്ണികൾ

* 
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അംബിക അഭിനയിച്ച ചലച്ചിത്രങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:എൻ.പി സുരേഷ് എഡിറ്റ്ചെയ്ത ചിത്രങ്ങൾ
ബസ്ബൂസ

ബസ്ബൂസ ഒരു അറബിക് മധുരപലഹാരമാണ്.  (**Basbousa)**  മധുര പാനീയത്തിൽ റവ കൊണ്ടുണ്ടാക്കിയ ഉണ്ട മുക്കി വച്ച രീതിയിൽ ആണ് ഈ പലഹാരം. ഇതൊരു ഈജിപ്ഷ്യൻ വിഭവമാണ്. അറബ് രാജിയങ്ങളിൽ ഇത് പ്രശസ്തമാണ് . 

## ചരിത്രം
 ഒരു ഭാഷ്യം ഇത് ഓട്ടോമാൻ സാമ്രാജ്യ കാലത്ത് ഉണ്ടായത് എന്നാണ്..

## Names
[ലഘുചിത്രം|228x228ബിന്ദു|Basbousa in the [Middle East, the Balkans, North Africa, East Africa topped with almonds]]
പകരം=vegan basbousa without eggs or milk uncle lous kitchen|ലഘുചിത്രം|251x251ബിന്ദു|Vegan basbousa (egg replaced by apple sauce)
**Pastūsha** (sometimes stylized as **pastūçha**) is a variant of basbousa that originated in Kuwait in the 2010s. Like basbousa, it is made from semolina soaked in sweet syrup. It is characterized by the addition of finely ground pistachios and orange flower water.

**Basbousa bil ashta**: a Levantine variation of basbousa filled with ashta cream in the middle.

**Vegan Basbousa**: Basbusa is also available in vegan form using apple sauce to bind the base mix together instead of dairy and eggs.

**Basbousa eem Tapuzim**: Israeli variation from the coastal region, it is flavored with orange juice.

**Basbousa bil Tamr**: Libyan variant of basbousa where date spread is being added between two layers of the basbousa.

**Tishpishti** or **Tichpichtil** is a Sephardic Jewish variant. The name derives from the Turkish phrase "Tez Pişti," meaning "cooked quickly."

**Qizha**: Palestinian variant of basbousa with nigella seeds paste called Qizha.

**Hilbeh**: Palestinian variant of basbousa flavoured with fenugreek seeds.

**Aflatoon**: South Asian variant, made with semolina, eggs, dry fruits, powder milk, and sugar syrup

*

## References
വിനോദ് കൃഷ്ണ

മലയാളസാഹിത്യകാരനും സിനിമ പ്രവർത്തകനുമാനാണ് **വിനോദ്കൃഷ്ണ**  
## ജീവിതരേഖ
ബീഹാറിലെ പറ്റ്നയിൽ മലയാളി ദമ്പതികളായ പറമ്പത്ത് കൃഷ്ണന്റെയും സതീദേവിയുടെയും പുത്രനായി  ജനിച്ചു. ഏഴാം ക്ലാസ്സ്‌ മുതൽ കോഴിക്കോട് ഗവണ്മെന്റ് ഗണപത് ബോയ്സ് ഹൈ സ്കൂളിൽ വിദ്യാഭ്യാസം. കാലിക്കറ്റ്‌ യൂണിവേഴ്സിറ്റിയിൽ നിന്നും ഉന്നത വിദ്യാഭ്യാസം നേടി.

2002 ൽ ആഗോളവൽക്കരണ വിരുദ്ധ ഹ്രസ്വചിത്രമായ മയ്യൻകാലം സംവിധാനം ചെയ്തു. മുംബൈയിൽ വെച്ചുനടന്ന വേൾഡ് സോഷ്യൽ ഫോറത്തിൽ പ്രദർശിപ്പിച്ചു.
വേൾഡ് വാട്ടർ ഫോറം-വാട്ടർ ആന്റ് ഫിലിം ഇവന്റ് -മെക്‌സിക്കോ, വേൾഡ് സോഷ്യൽ ഫോറം- മുംബൈ, ടൊറന്റോ ഇൻഡിപെൻഡന്റ് ഫിലിം ഫെസ്റ്റിവൽ എന്നിവിടങ്ങളിൽ ഒഫീഷൽ എൻട്രി. പോയട്രി ഇൻസ്റ്റലേഷൻ എന്ന നവീനകലാരൂപത്തിന്റെ ഉപജ്ഞാതാവ്. ലോകത്തിലെ ആദ്യ 3ഡി പോയട്രി ഇൻസ്റ്റലേഷൻ 2015ൽ കൊച്ചി ദർബാർ ഹാളിൽ പ്രദർശിപ്പിച്ചു. ഈലം എന്ന സിനിമ തിരക്കഥയെഴുതി സംവിധാനം ചെയ്തു. ഹോളിവുഡിലെ പ്രശസ്തമായ ചൈനീസ് തിയറ്ററിൽ നടന്ന ഗോൾഡൻ സ്‌റ്റേറ്റ് അന്താരാഷ്ട ചലച്ചിത്രോത്സവത്തിൽ ഈലം ബെസ്റ്റ് ഇന്റർനാഷണൽ ഫീച്ചർ ഫിലിം അവാർഡ് നേടി. പോർട്ടോറിക്കയിലെ ബയമോൺ അന്താരാഷ്ട്ര ചലച്ചിത്രോത്സവത്തിൽ മികച്ച പരീക്ഷണ ചിത്രത്തിനുള്ള ജൂറി പ്രൈസ്. കൂടാതെ പന്ത്രണ്ടോളം അന്താരാഷ്ട്ര പുരസ്‌കാരങ്ങളും സ്വന്തമാക്കി. ഡൽഹിപ്രസ്സിൽ എഡിറ്റോറിയൽ- ഇൻ-ചാർജ്ജായിരുന്നു. മാധ്യമം  ആഴ്ചപ്പതിപ്പിൽ ഖണ്ഡശ്ശയായി പ്രസിദ്ധീകരിച്ച ആദ്യ നോവലായ 9MM ബെരേറ്റ,  ഡിസി ബുക്സ് പ്രസിദ്ധീകരിച്ചു. 
## സിനിമകൾ
* ഈലം
* മയ്യൻകാലം
## കൃതികൾ
* 9MM ബെരേറ്റ
* കണ്ണുസൂത്രം
* ഉറുമ്പുദേശം
* ബേപൂർകേസ് (കഥാസമാഹാരങ്ങൾ) 
* 13 സെന്റ് (എഡിറ്റർ / കഥകൾ) 
## പുരസ്കാരങ്ങൾ
* ചെറുകാട് അവാർഡ്
* ടി. കെ. സി വടുതല അവാർഡ് 
## അവലംബം


വർഗ്ഗം:മലയാള നോവലെഴുത്തുകാർ
വർഗ്ഗം:1975-ൽ ജനിച്ചവർ
വർഗ്ഗം:ഡിസംബർ 31-ന് ജനിച്ചവർ
സിബോഡാസ് ബൊട്ടാണിക്കൽ ഗാർഡൻ

**സിബോഡാസ് ബൊട്ടാണിക്കൽ ഗാർഡൻ** (ഇന്തോനേഷ്യൻ: കെബുൻ റായ സിബോഡാസ്, KRC) ഇന്തോനേഷ്യയിലെ പടിഞ്ഞാറൻ ജാവയിലെ സിബോഡാസ് ഉപജില്ലയിൽ, ഗെഡെ പർവതത്തിൻ്റെ ചരിവുകളിൽ സ്ഥിതി ചെയ്യുന്ന 84.99 ഹെക്ടർ (210.0 ഏക്കർ) വിസ്തൃതിയുള്ള ഒരു സസ്യോദ്യാനമാണ്. സാങ്കേതികമായി, സിബോഡാസ് ഒരു സസ്യോദ്യാനമാണെങ്കിലും ഗെഡെ പർവതത്തിൻ്റെ ചരിവുകളിൽ സ്ഥിതിചെയ്യുന്നതിനാൽ ഇവിടെ പൂന്തോട്ടത്തേക്കാൾ കൂടുതലായി വനപ്രദേശങ്ങളുണ്ട്. മുമ്പ് ഇന്തോനേഷ്യൻ ഇൻസ്റ്റിറ്റ്യൂട്ട് ഓഫ് സയൻസസ് (LIPI) പ്രവർത്തിപ്പിച്ചിരുന്ന ഇത് ഇപ്പോൾ നാഷണൽ റിസർച്ച് ആൻഡ് ഇന്നൊവേഷൻ ഏജൻസിയായി (BRIN) രൂപാന്തരപ്പെട്ടിരിക്കുന്നു.

## ചരിത്രം
ഡച്ച് സസ്യശാസ്ത്രജ്ഞനായിരുന്ന ജോഹന്നാസ് ഏലിയാസ് ടീജ്‌സ്മാൻ, ബൊഗോർ ബൊട്ടാണിക്കൽ ഗാർഡൻറെ ഒരു ശാഖയെന്ന നിലയിൽ 1852-ൽ സ്ഥാപിച്ച ഈ സസ്യോദ്യാനം, പിന്നീടുള്ള വർഷങ്ങളിൽ റുഡോൾഫ് ഷെഫറിൻ്റെ കീഴിലാണ് അതിൻ്റെ രൂപരേഖ പൂർത്തിയാക്കിയത്.

ഉപോഷ്ണമേഖലാ സസ്യങ്ങളുടെ വളർച്ചയെ പിന്തുണയ്ക്കുന്ന ഉയർന്ന ഉയരത്തിലാണ് ഈ പൂന്തോട്ടങ്ങൾ നിർമ്മിച്ചിരിക്കുന്നത്. സസ്യോദ്യാനത്തിൻറെ സമുദ്രനിരപ്പിൽ നിന്നുള്ള ശരാശരി ഉയരം ഏകദേശം 1,300–1,425 മീറ്റർ (4,265–4,675 അടി) ആണ്. വർഷം മുഴുവനും ശരാശരി താപനില 20.06 °C അനുഭവപ്പെടുന്ന ഇവിടുത്തെ ശരാശരി ഈർപ്പം 80.82 ശതമാനം ആണ്.

1854-ൽ ഇന്തോനേഷ്യയിൽ ക്വിനൈൻ ഉൽപ്പാദനത്തിനായി സിങ്കോണ മരങ്ങൾ ആദ്യമായി നട്ടു വളർത്തിയ പ്രദേശമാണ് പിൽക്കാലത്ത് സസ്യോദ്യാനമായി പരിണാമം പ്രാപിച്ചത്. ജർമ്മൻ പര്യവേക്ഷകനും സസ്യശാസ്ത്രജ്ഞനുമായിരുന്ന ജസ്റ്റസ് കാൾ ഹസ്കർൽ തൻറെ തെക്കേ അമേരിക്കൻ സന്ദർശനവേളയിൽ ശേഖരിച്ച വിത്തുകളും തൈകളും ആദ്യം ജാവയിലേക്ക് കൊണ്ടുവന്ന് ഈ തോട്ടത്തിൽ വിജയകരമായി പരീക്ഷിച്ചു. ഓസ്‌ട്രേലിയയിൽ നിന്നുള്ള യൂക്കാലിപ്‌റ്റസ്, യൂറോപ്പിൽ നിന്നുള്ള കോണിഫറസ്, മറ്റുള്ളവ എന്നിങ്ങനെ ഇന്തോനേഷ്യയിൽ വിദേശത്തു നിന്ന് എത്തിച്ച വിവിധ സസ്യങ്ങൾ ഈ പ്രദേശത്ത് കൃഷി ചെയ്യുന്നു.

## ശേഖരം
320 തരം ഓർക്കിഡുകൾ, 289 തരം കള്ളിച്ചെടികൾ, 22 തരം മാംസള സസ്യങ്ങൽ, 216 ഇനം ആൽഗകൾ, 103 തരം പന്നൽച്ചെടികൾ, 1162 ഉദ്യാന സസ്യയിനങ്ങൽ എന്നിവ ഉൾപ്പെടെ ഏകദേശം 10,792 സജീവ മാതൃകകൾ ഈ സസ്യോദ്യാനത്തിൻറെ പരിധിയ്ക്കുള്ളിലുണ്ട്. പൂന്തോട്ടത്തിൽ നിലവിലുള്ള സസ്യയിനങ്ങളിൽ 114 എണ്ണം മാത്രമാണ് പടിഞ്ഞാറൻ ജാവ ജന്മദേശമായുള്ളവ. ഇതിൻ്റെ ഹെർബേറിയത്തിൽ ഏകദേശം 4,852 സസ്യങ്ങളുടെ സംരക്ഷിത മാതൃകകൾ അടങ്ങിയിരിക്കുന്നു.

ഇവിടെയുള്ള ശേഖരങ്ങൾ ഔട്ട്ഡോർ, ഇൻഡോർ എന്നീ രണ്ട് വിഭാഗങ്ങളായി തിരിച്ചിരിക്കുന്നു. ഇൻഡോർ വിഭാഗത്തിൽ കള്ളിച്ചെടികളും ഓർക്കിഡുകളും ഉൾപ്പെടെ ഗ്ലാസ് ഹൗസുകൾക്കുള്ളിലായി സസ്യങ്ങൾ ക്രമീകരിച്ചിരിക്കുന്നു. ഏഴ് ഇനം പുഷ്പങ്ങൾ വരെ വിജയകരമായി വളർന്നതായി പറയപ്പെടുന്ന സകുറ ഗാർഡൻ, ആൽഗ ഗാർഡൻ, റോഡഡെൻഡ്രൺ ഗാർഡൻ, ഫേൺ ഗാർഡൻ, ഔഷധത്തോട്ടം എന്നിങ്ങനെയാണ് ഔട്ട്ഡോർ വിഭാഗത്തെ ഇവിടെ തിരിച്ചിരിക്കുന്നത്.

## സിബോഡാസ് ബ്രയോഫൈറ്റ് പാർക്ക്
സിബോഡാസ് ബൊട്ടാണിക്കൽ ഗാർഡൻ്റെ ഭാഗമായ സിബോഡാസ് ബ്രയോഫൈറ്റ് പാർക്ക് അഥവാ തമൻ ലുമുട്ട് സിബോഡാസ്, ഗെഡെ കൊടുമുടിയ്ക്കും മൗണ്ട് ഗെഡെ പാൻഗ്രാംഗോ ദേശീയോദ്യാനത്തിനും ഇടയിലായി സ്ഥിതിചെയ്യുന്നു. 2004-ൽ നിർമ്മിച്ച ഇത് സിബോഡാസ് ബൊട്ടാണിക്കൽ ഗാർഡൻ്റെ 154-ാം വാർഷികത്തോടനുബന്ധിച്ച് 2006 ഏപ്രിൽ മാസം 11-ന് ഔദ്യോഗികമായി പൊതുജനങ്ങൾക്കായി തുറന്നുകൊടുത്തു. 1,500 ചതുതശ്ര മീറ്റർ വിസതൃതയുള്ള ഈ പൂന്തോട്ടം പൂപ്പലുകളുടെ സ്വാഭാവിക ആവാസ വ്യവസ്ഥയോട് സാമ്യമുള്ളതാണ്. ചുറ്റുപാടുമായി വളർന്നുനിൽക്കുന്ന തദ്ദേശീയ ഇന്തോനേഷ്യൻ സസ്യങ്ങളുടെ തണൽ ഇവിടുത്തെ സസ്യങ്ങൾക്ക് ആവശ്യമുള്ള ഈർപ്പമുള്ള സാഹചര്യങ്ങളും സ്വാഭാവിക തണലും നൽകുന്നു.

## അവലംബം
ടി.ജി. മോഹൻദാസ്‌

കേരളത്തിൽ നിന്നുള്ള ഒരു ഇന്ത്യൻ എഞ്ചിനീയർ, അഭിഭാഷകൻ, സാമൂഹിക നിരൂപകൻ, എഴുത്തുകാരൻ, പത്രപ്രവർത്തകൻ, ടെലിവിഷൻ അവതാരകൻ എന്നിവയാണ് **ടി. ജി. മോഹൻദാസ്** (ജനനം 1955). ഭാരതീയ ജനതാ പാർട്ടിയുടെ ബൌദ്ധിക സെല്ലിന്റെ സംസ്ഥാന കൺവീനറും 1997 ൽ ഭാരതിയ വിചാര കേന്ദ്രത്തിന്റെ ജനറൽ സെക്രട്ടറിയും 2006 ൽ അതിന്റെ വൈസ് പ്രസിഡന്റും ആയിരുന്നു മോഹൻദാസ്. വിദ്വേഷപ്രചാരണങ്ങളുടെ പേരിലും ഇദ്ദേഹം അറിയപ്പെടുന്നു.

## പ്രത്യയശാസ്ത്രം
കുട്ടിക്കാലം മുതൽ ആർഎസ്എസുമായി സമ്പർക്കം പുലർത്തിയ അദ്ദേഹം ഇപ്പോഴും കേരളത്തിലെ ഹിന്ദുത്വ പ്രത്യയശാസ്ത്രത്തിന്റെ ശക്തമായ വക്താവായി തുടരുന്നു. ഭാരതീയ ജനതാ പാർട്ടി ബൌദ്ധിക സെല്ലിന്റെ സംസ്ഥാന കൺവീനറായി മോഹൻദാസ് പ്രവർത്തിക്കുന്നു. കുറച്ചുകാലം *[[ജന്മഭൂമി ദിനപ്പത്രം|ജന്മഭൂമി]]* എന്ന പത്രത്തിന്റെ ജനറൽ മാനേജരായിരുന്നു .

## നിയമ പോരാട്ടങ്ങൾ

* പാക്കിസ്ഥാനിലെ വെള്ളപ്പൊക്ക ദുരിതാശ്വാസത്തിനായി 5 കോടി രൂപ സംഭാവന ചെയ്യാനുള്ള കേരള സർക്കാരിന്റെ തീരുമാനത്തെ ചോദ്യം ചെയ്തതടക്കം നിരവധി പൊതുതാൽപ്പര്യ ഹർജികൾ അദ്ദേഹം കേരള ഹൈക്കോടതിയിൽ ഫയൽ ചെയ്തിട്ടുണ്ട്.
* 1950ലെ തിരുവിതാംകൂർ കൊച്ചി മതസ്ഥാപന നിയമത്തിലെ വ്യവസ്ഥകൾ ഭരണഘടനാ വിരുദ്ധമാണെന്ന് പ്രഖ്യാപിക്കണമെന്ന് ആവശ്യപ്പെട്ട് ടി. ജി. മോഹൻദാസ് 2015 നവംബറിൽ കേരള ഹൈക്കോടതിയിൽ റിട്ട് ഹർജി നൽകി.
* പി. പരമേശ്വരനെ വധിക്കാൻ അബ്ദുന്നാസർ മഅദനി ഗൂഢാലോചന നടത്തിയെന്നാരോപിച്ച് 2013ൽ രജിസ്റ്റർ ചെയ്ത കേസിൽ ഫലപ്രദമായ അന്വേഷണം ആവശ്യപ്പെട്ട് 2017 ഫെബ്രുവരിയിൽ അദ്ദേഹം എറണാകുളം മജിസ്ട്രേറ്റ് കോടതിയിൽ ഹർജി നൽകിയിരുന്നു. മജിസ്ട്രേറ്റ് കോടതിയിൽ നൽകിയ ഹർജിയിൽ എറണാകുളം സെൻട്രൽ പോലീസ് സ്റ്റേഷൻ കേസ് രജിസ്റ്റർ ചെയ്യുകയും അന്വേഷണം ക്രൈം ബ്രാഞ്ചിന് കൈമാറുകയും ചെയ്തു. സിബിഐ അന്വേഷണത്തിനായി അദ്ദേഹം കേരള ഹൈക്കോടതി സമീപിച്ചു
* ശബരിമല ക്ഷേത്രത്തിൽ ഹിന്ദുക്കളല്ലാത്തവർ പ്രവേശിക്കുന്നത് നിരോധിക്കണമെന്ന് ആവശ്യപ്പെട്ട് അദ്ദേഹം കേരള ഹൈക്കോടതി ഒരു ഹർജി ഫയൽ ചെയ്യുകയും ഈ ഹർജി സമൂഹത്തിന്റെ മതേതര ഘടനയെ ശല്യപ്പെടുത്താൻ സാധ്യതയുണ്ടെന്ന് പറഞ്ഞ് കോടതി ഹർജി തള്ളുകയും ചെയ്തു.

## പ്രവൃത്തികൾ
ഇന്ത്യൻ തത്ത്വചിന്ത, രാഷ്ട്രീയം, സമൂഹം എന്നിവയെക്കുറിച്ച് ടി. ജി. മോഹൻദാസ് നിരവധി ലേഖനങ്ങൾ എഴുതിയിട്ടുണ്ട്. വാരികകളായ *കേസരി* , *[[കലാകൗമുദി|കലാകൌമുദി]]*, ഓർഗനൈസർ, *[[മാതൃഭൂമി ദിനപ്പത്രം|മാതൃഭൂമി]]*, *[[മംഗളം ദിനപ്പത്രം|മംഗളം]]*, *[[കേരളകൗമുദി ദിനപ്പത്രം|കേരള കൌമുദി]]*, *[[ജന്മഭൂമി ദിനപ്പത്രം|ജന്മഭൂമി]]* തുടങ്ങിയ വാർത്താ ദിനപത്രങ്ങളിലും അദ്ദേഹത്തിന്റെ കൃതികൾ തുടർച്ചയായി പ്രസിദ്ധീകരിക്കപ്പെടുന്നു.

ജനം ടിവിയിൽ, എല്ലാ ശനിയാഴ്ചകളിലും 8.30PM IST-നു പൊളിച്ചെഴുത്ത്  എന്ന ടിവി പരിപാടി അദ്ദേഹം അവതരിപ്പിക്കുന്നു.https://marunadanmalayalee.com/story-on-janam-tv-50315 യൂട്യൂബിൽ പത്രിക എന്ന ഒരു പങ്തിയും എ.ബി.സി മലയാളം ചാനലിലെ സംഭാഷണങ്ങളിലും  അദ്ദേഹം അവതരിപ്പിക്കുന്നുണ്ട്.

## പുരസ്കാരങ്ങൾ
2017ൽ ജനം ടിവി പോളിചെഴുത്തിലെ അദ്ദേഹത്തിന്റെ ടിവി പരിപാടിക്ക് മികച്ച സാമൂഹിക വിമർശന പരിപാടി വിഭാഗത്തിൽ പത്താം തിക്കുറിശി ഫൌണ്ടേഷൻ അവാർഡ് ലഭിച്ചു.  

## ഇതും കാണുക

* ഡേവിഡ് ഫ്രോളി
* കോയ്ന്രാഡ് എൽസ്റ്റ്
* പി. പരമേശ്വരൻ
* കുമ്മനം രാജശേഖരൻ

## പരാമർശങ്ങൾ

## ബാഹ്യ ലിങ്കുകൾ

* T.G.Mohandas vs കൊച്ചിൻ ദേവസ്വോം ബോർഡ്
* T.G.Mohandas vs യൂണിയൻ ഓഫ് ഇന്ത്യ 31 ജൂലൈ 2012

വർഗ്ഗം:ഇന്ത്യൻ ടെലിവിഷൻ അവതാരകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1955-ൽ ജനിച്ചവർ
വർഗ്ഗം:രാഷ്ട്രിയ സ്വയം സേവക സംഘ പ്രചാരകൻ
വർഗ്ഗം:വലത്-പക്ഷ രാഷ്ട്രീയം
ശ്രീ ചിത്തിര തിരുനാൾ ഗ്രന്ഥശാല, വഞ്ചിയൂർ

ലഘുചിത്രം|ശ്രീ ചിത്തിര തിരുനാൾ ഗ്രന്ഥശാല, വഞ്ചിയൂർ
നിരവധി അപൂർവ്വ മലയാള പുസ്തകങ്ങളുടെ ശേഖരമുള്ള മലയാള ഗ്രന്ഥശാലയാണ് തിരുവനന്തപുരത്തെ ശ്രീ ചിത്തിര തിരുനാൾ ഗ്രന്ഥശാല, വഞ്ചിയൂർ. കവനകൗമുദി, പ്രബുദ്ധകേരളം, ആത്മപോഷിണി, കേരളോദയം, ജയകേരളം, മാതൃഭൂമി, ഭാഷാപോഷിണി എന്നിവയുടെ ആദ്യകാല കിട്ടാപ്പതിപ്പുകളും അപൂർവ ഗ്രന്ഥങ്ങളുടെ കൈയെഴുത്തുപ്രതികളും ഇവിടെയുണ്ട്.
## ചരിത്രം
ലഘുചിത്രം|ശ്രീ ചിത്തിര തിരുനാൾ ഗ്രന്ഥശാല,  ഉൾഭാഗം - സ്ഥാപകൻ വായനശാല കേശവപിളളയുടെ ചിത്രവും കാണാം
ചരിത്രത്തിന്റെ ഭാഗമാണ് വഞ്ചിയൂർ ശ്രീചിത്തിര തിരുനാൾ ഗ്രന്ഥശാല. പാൽക്കുളങ്ങര സ്വദേശിയായ വായനശാല കേശവപിള്ള വീട്ടിലെ മുറിയിൽ 25 പുസ്തകങ്ങളുമായി 1914 ൽ ആരംഭിച്ചതാണ് വഞ്ചിയൂർ ശ്രീചിത്തിര തിരുനാൾ ഗ്രന്ഥശാല. ഏഴാം ക്ലാസുവരെ വിദ്യാഭ്യാസമുള്ള കേശവപിള്ള രാജകുടുംബത്തോടുള്ള ആദരവ് പ്രകടിപ്പിക്കാനാണ് അന്ന് രണ്ട് വയസ്സുമാത്രം പ്രായമുണ്ടായിരുന്ന ചിത്തിര തിരുനാളിന്റെ പേര് വായനശാലക്ക് നൽകിയത്.    പുസ്തകങ്ങൾ കൂടിയതോടെ വീട്ടിൽനിന്ന് വായനശാല ഇന്നു കാണുന്ന സ്ഥലത്തേക്ക് മാറ്റുകയായിരുന്നു. കൊട്ടാരത്തിൽനിന്ന് അനുവദിച്ചുകിട്ടിയ വഞ്ചിയൂരിലെ 13 സെന്റ് സ്ഥലത്തേക്കു മാറി. 1966ൽ അന്നത്തെ രാഷ്ട്രപതി ഡോ. എസ്.രാധാകൃഷ്ണനാണ് ഇന്നു കാണുന്ന വായനശാല മന്ദിരം ഉദ്ഘാടനം ചെയ്തത്. ആദ്യകാല  അപൂർവ ഗ്രന്ഥങ്ങളും കൈയെഴുത്തുപ്രതികളും  ഇവിടുണ്ട്. മഹാത്മാഗാന്ധി സർവകലാശാലയുടെ ഗവേഷണകേന്ദ്രമായി പ്രവർത്തിക്കുന്നുണ്ട്.  കേശവപിള്ളയായിരുന്നു വായനശാലയുടെ മുഴുവൻ കാര്യങ്ങളും നോക്കിയിരുന്നത്. ലൈബ്രേറിയൻ ഉൾപ്പെടെ രണ്ടു പേർ സഹായിക്കാനുണ്ടായിരുന്നു. ഓണററി ആയിട്ടായിരുന്നു ജോലി ചെയ്തിരുന്നത്.  1972ൽ കേശവപിള്ള അന്തരിച്ചു. 
ലഘുചിത്രം|ഉദ്ഘാടന  ഫലകം - 1966

കേശവപിള്ളയുടെ മകൻ കെ.പി. സതീഷ് സെക്രട്ടറിയായും, എം.ജി. ശശിഭൂഷൺ ഉൾപ്പെടെയുള്ള ഭരണ സമിതിയാണ് ലൈബ്രറി പ്രവർത്തനങ്ങൾക്ക് നേതൃത്വം നൽകുന്നത്.

## നാടകം
ആദ്യകാല മലയാള നാടകങ്ങളുടെ നിരവധി അവതരണങ്ങൾ  ലൈബ്രറിയിൽ നടന്നിട്ടുണട്. ടി.എൻ.ഗോപിനാഥൻനായർ, ജഗതി എൻ.കെ.ആചാരി, വീരരാഘവൻനായർ, എൻ.കൃഷ്ണപിളള, കെ.ടി.മുഹമ്മദ്, സി.എൻ.ശ്രീകണ്ഠൻനായർ തുടങ്ങി മലയാളത്തിലെ 100ലേറെ മികച്ച നാടകങ്ങൾ പിറന്നത് വായനശാലയുടെ വാർഷികത്തിന് അരങ്ങേറാനായിരുന്നു. കൈനിക്കര സഹോദരന്മാർ, എസ്.ഗുപ്തൻനായർ, തിക്കുറിശ്ശി, പി.കെ.വിക്രമൻനായർ, ടി.ആർ.സുകുമാരൻനായർ തുടങ്ങി പ്രഗത്ഭരായ നടന്മാരാണ് അവയിൽ അഭിനയിച്ചത്. സ്ത്രീവേഷം അണിഞ്ഞിരുന്ന പുരുഷനു പകരം അന്നാചാണ്ടി ആദ്യമായി സ്ത്രീവേഷമണിഞ്ഞതും ശ്രീചിത്തിര തിരുനാൾ വായനശാലയുടെ വേദിയിലായിരുന്നു. 1916 മുതൽ ദീപാവലി ദിവസം നടക്കുന്ന വായനശാല വാർഷികത്തിൽ നാടകം അവതരണം നടത്തി വരുന്നുണ്ടായിരുന്നു. വായനശാലയുടെ പ്രധാന ധനശേഖരണ മാർഗ്ഗമായിരുന്നു ടിക്കറ്റ് വെച്ച് നടത്തിയിരുന്ന നാടകങ്ങൾ.  
## പ്രസിദ്ധീകരണങ്ങൾ
* ലൈബ്രറി പുസ്തക ലിസ്റ്റ് - 1951
* രാമാശ്വമേധം (പ്രാചീന ഗ്രന്ഥം കിളിപ്പാട്ട്)]
* കപിലോപാഖ്യാനം (പ്രാചീന ഗ്രന്ഥം കിളിപ്പാട്ട്)
* പാതാള രാമായണം (പ്രാചീന ഗ്രന്ഥം കിളിപ്പാട്ട്) 
* പ്രഹ്ലാദ ചരിതം (പ്രാചീന ഗ്രന്ഥം കിളിപ്പാട്ട്)
* പ്രബന്ധചൈത്രകം  
* സുവർണ ജൂബിലി സുവനീർ - 1966
* പ്ലാറ്റിനം ജൂബിലി ഗ്രന്ഥം - 1990

## പുറം കണ്ണികൾ
1953 - പുസ്തകപ്പട്ടിക - ശ്രീചിത്തിരതിരുനാൾ ഗ്രന്ഥശാല
## അവലംബം


വർഗ്ഗം:തിരുവനന്തപുരം ജില്ലയിലെ ഗ്രന്ഥശാലകൾ
പ്രദീപൻ പാമ്പിരികുന്ന്

1969-ൽ കോഴിക്കോട് ജില്ലയിലെ പേരാമ്പ്രയ്ക്കടുത്ത് ചെറുവണ്ണൂർ പഞ്ചായത്തിലെ പാമ്പിരികുന്നിൽ ജനനം. അച്ഛൻ: കേളുപ്പണിക്കർ. അമ്മ: ചീരു. പാമ്പിരികുന്ന് എ.എൽ.പി. സ്‌കൂൾ, ചെറുവണ്ണൂർ ഗവ.സ്‌കൂൾ, ആവള കുട്ടോത്ത് ഗവ. സ്‌കൂൾ, മടപ്പള്ളി ഗവ. കോളേജ്, കോഴിക്കോട് ഗവ. ആർട്‌സ് ആന്റ് സയൻസ് കോളേജ്, കാലിക്കറ്റ് സർവ്വകലാശാല മലയാളവിഭാഗം എന്നിവിടങ്ങളിൽ പഠനം. എം.എ. മലയാളം ഒന്നാം റാങ്കോടെ പാസായി. കേരളസംസ്‌കാരം: ഒരു ദലിത് സമീപനം എന്ന വിഷയത്തിൽ ഡോക്ടറേറ്റ് നേടി. 1998 മുതൽ കാലടി സംസ്കൃത സർവ്വകലാശാലയിൽ മലയാളം അദ്ധ്യാപകൻ. ഗവേഷകൻ, പ്രഭാഷകൻ, എഴുത്തുകാരൻ എന്നീ നിലകളിൽ സംസ്‌കാരപഠനത്തിലും സാഹിത്യവിചാരത്തിലും രാഷ്ട്രീയജാഗ്രതയോടെ ഇടപെടലുകൾ നടത്തി. സുകുമാർ അഴീക്കോട് എൻഡോവ്മെന്റ്റ് അവാർഡ്, കേരള ഭാഷാ ഇൻസ്റ്റിറ്റ്യൂട്ടിൻ്റെ എൻ.വി. സ്മാരക വൈജ്ഞാനികപുരസ്കാരം എന്നിവ നേടി. കേന്ദ്ര സാഹിത്യ അക്കാദമിയിൽ മലയാളം ഉപദേശകസമിതി അംഗമായിരുന്നു. റോഡപകടത്തിനിരയായി 2016 ഡിസംബർ 8-ന് മരണമടഞ്ഞു. തുന്നൽക്കാരൻ, ബ്രോക്കർ, പ്രവാസി, വയലും വീടും തുടങ്ങിയ ജനകീയ നാടകങ്ങൾ എഴുതി. The Oxford India Anthology of Malayalam Writings-ൻ്റെ എഡിറ്റർമാരിൽ ഒരാളായിരുന്നു.

## കൃതികൾ
ദലിത് പഠനം: സ്വത്വം സംസ്‌കാരം സാഹിത്യം, ദലിത് സൗന്ദര്യശാസ്ത്രം, ഏകജീവിതാനശ്വരഗാനം: ചലച്ചിത്രഗാനസംസ്കാരപഠനം, എരി(നോവൽ), തുന്നൽക്കാരൻ (നാടകം), ഘടകർപ്പരകാവ്യം(വിവർത്തനം), ശ്രീനാരായണഗുരു പുനർവായനകൾ(എഡിറ്റർ)

## സ്വകാര്യ ജീവിതം

ജീവിതപങ്കാളി: ഡോ.സജിത കിഴിനിപ്പുറത്ത് 

മക്കൾ: ശ്രാവൺ മാനസ്, ധ്യാൻ മാനസ്

## അവലംബം
മഖാച്കാല

**മഖാച്കാല**, റഷ്യയിലെ ഡാഗെസ്താൻ്റെ തലസ്ഥാനവും ഏറ്റവും വലിയ നഗരവുമാണ്. മുമ്പ് പെട്രോവ്സ്കോയ് (1844-1857), പോർട്ട്-പെട്രോവ്സ്ക് (1857-1921) അല്ലെങ്കിൽ ആൻജി എന്ന നാടൻ കുമിക് നാമത്തിൽ അറിയപ്പെട്ടിരുന്ന ഈ നഗരം 468.13 ചതുരശ്ര കിലോമീറ്റർ (180.75 ചതുരശ്ര മൈൽ) വിസ്തൃതിയിൽ കാസ്പിയൻ കടലിൽ സ്ഥിതിചെയ്യുന്നു. ഇവിടെ 623,254-ലധികം ജനസംഖ്യയുണ്ട്. അതേസമയം നഗര സംയോജനത്തിലൂടെ 3,712 ചതുരശ്ര കിലോമീറ്ററിലധികം (1,433 ചതുരശ്ര മൈൽ) പ്രദേശം ഉൾക്കൊണ്ടിട്ടുള്ള ഇവിടെ അധികമായി ഏകദേശം  1 ദശലക്ഷം ജനസംഖ്യയുണ്ട്.. കോക്കസസിലെ നാലാമത്തെ വലിയ നഗരമായ മഖാച്കാല, വടക്കൻ കോക്കസസിലെയും നോർത്ത് കൊക്കേഷ്യൻ ഫെഡറൽ ഡിസ്ട്രിക്റ്റിലെയും ഏറ്റവും വലിയ നഗരവും അതുപോലെ കാസ്പിയൻ കടലിലെ മൂന്നാമത്തെ വലിയ നഗരവുമാണ്. ചെറിയ വംശീയ റഷ്യൻ ജനസംഖ്യയുള്ള ഈ നഗരം വംശീയമായി വളരെ വൈവിധ്യപൂർണ്ണമാണ്.

## അവലംബം
മുൺ നദി

**മുൺ നദി** (ചിലപ്പോൾ മൂൺ നദി എന്നും വിളിക്കപ്പെടുന്നു) മെകോങ് നദിയുടെ ഒരു പോഷകനദിയാണ്. പ്രതിവർഷം ഏകദേശം 26 ക്യുബിക് കിലോമീറ്റർ (6.2 ക്യു മൈൽ) വെള്ളം ഈ നദി വഹിച്ചു കൊണ്ടുപോകുന്നു.

## ഭൂമിശാസ്ത്രം
വടക്കുകിഴക്കൻ തായ്‌ലൻഡിലെ നഖോൺ രാച്ചസിമയ്‌ക്കടുത്തുള്ള സങ്കംഫായെങ് റേഞ്ചിലെ ഖാവോ യായ് ദേശീയോദ്യാന പ്രദേശത്തുനിന്നാണ് നദി ഉത്ഭവിക്കുന്നത്. തെക്കൻ ഇസാനിലെ ഖൊറാത്ത് പീഠഭൂമിയിലൂടെ (നഖോൺ രാച്ചസിമ, ബുരിറാം, സുരിൻ, സിസാകെത് പ്രവിശ്യകൾ) ഏകദേശം 750 കിലോമീറ്റർ (466 മൈൽ) കിഴക്കോട്ട് ഒഴുകുന്ന നദി ഉബോൺ റച്ചതാനിയിലെ ഖോങ് ചിയാമിൽ വച്ച് മെകോങ് നദിയിലേയ്ക്ക് പതിക്കുന്നു. പ്രധാന പോഷകനദിയായ ചി നദി, സിസാകെത് പ്രവിശ്യയിലെ കാന്താരരോം ജില്ലയിൽവച്ചാണ് മുൺ നദിയിൽ ചേരുന്നത്. 

## ചരിത്രം
ആൻഡി വില്യംസിൻറെ ഹിറ്റ് ഗാനത്തിന് വിഷയമായിട്ടുള്ള ഈ നന്ദിയെ, വിയറ്റ്നാം യുദ്ധകാലത്ത് ഉബോൺ രാച്ചതാനി എയർബേസിൽ നിലയുറപ്പിച്ച യുഎസ് എയർഫോഴ്സ് ഉദ്യോഗസ്ഥർ "മൂൺ റിവർ" എന്ന് വിളിച്ചിരുന്നു. അക്ഷരവിന്യാസം ഇപ്പോഴും സാധാരണമാണ്. പാരിസ്ഥിതിക നാശത്തിന് കാരണമായതായി ആരോപിക്കപ്പെടുന്ന പാക് മുൺ ഡാം മെക്കോങ് നദിയുമായി ഇത് സംഗമിക്കുന്ന സ്ഥലത്തിനടുത്താണ് സ്ഥിതിചെയ്യുന്നത്.

## അവലംബം
സരള ക്ഷേത്രം

ഇന്ത്യയിലുള്ള ഒഡീഷയിലെ ജഗത്സിംഗ്പൂർ ജില്ലയിലുള്ള ഒരു ഹിന്ദു ക്ഷേത്രമാണ് **സരള ക്ഷേത്രം** (ജങ്കാഡ് സരള ക്ഷേത്രം എന്നും അറിയപ്പെടുന്നു)..ഒഡീഷയിലെ ഏറ്റവും പ്രശസ്തമായ എട്ട് ശാക്തേയക്ഷേത്രങ്ങളിൽ ഒന്നാണിത്.

ഹൈന്ദവ സംസ്‌കാരത്തിൽ, 'മാ സരള' (അമ്മ സരള) വൈഷ്ണവത്തിൻ്റെയും ശാക്തേയ അനുയായികളുടെ രക്ഷാധികാരിയായി വർത്തിക്കുന്ന ഒരു ദേവിയാണ്. ഈ രണ്ട് ഹൈന്ദവ വിഭാഗങ്ങൾക്കും ഒരേയൊരു ദേവത അപൂർവ്വമാണ്. സരള ദേവി വാക് ദേവി (സരസ്വതി), അറിവിൻ്റെയും ജ്ഞാനത്തിൻ്റെയും ദേവത, ജങ്കാഡ് വാസിനി ശാരദ എന്നീ പേരുകളിലും അറിയപ്പെടുന്നു.

ദേവിയെക്കുറിച്ചുള്ള നാടോടിക്കഥകൾ പരശുരാമൻ്റെ യുഗം മുതൽ ആയിരക്കണക്കിന് വർഷങ്ങൾ പഴക്കമുള്ളതാണ്.  ദേവിയെ തൻ്റെ അമ്പിൻ്റെ അറ്റം കൊണ്ട് കൊത്തിയെടുത്തത് പരശുരാമനാണെന്ന് പറയപ്പെടുന്നു. 15-ആം നൂറ്റാണ്ടിൽ ഒരു ചെറു കർഷകനായ സിദ്ധേശ്വർ പരിദയാണ് ദേവിയുടെ ആരാധനയ്ക്ക് പ്രചാരം നൽകിയതെന്ന് പറയപ്പെടുന്നു. അദ്ദേഹം ദേവിയുടെ കടുത്ത അനുയായിയായിരുന്നു, പിന്നീട് അദ്ദേഹം ഒഡിയ മഹാഭാരതത്തിൻ്റെ രചയിതാവായ സരള ദാസ് ആയിത്തീർന്നു. പലയിടത്തും പല അവസരങ്ങളിലും അദ്ദേഹം സരള ദേവിയെ ദുർഗ്ഗ, അപർണ, പാർവതി, നാരായണി, ഭവാനി, മഹാലക്ഷ്മി, മഹാകാളി, കാത്യായനി, മഹാസരസ്വതി, ചണ്ഡി, ഉഗ്രതാര, ഭൈരവി, ഭഗവതി, മംഗള, ഹിംഗുല, ത്രിപുര, വസൂലി, ഭാരതി, മഹാ യോഗേശ്വരി എന്നിങ്ങനെ വിളിക്കുന്നു.

ഇപ്പോഴുള്ള ക്ഷേത്രത്തിന് ഏകദേശം 500 വർഷം പഴക്കമുണ്ട്. ഇത് മണിജംഗയിലെ രാജാവാണ് നിർമ്മിച്ചത്.  പഴയ ക്ഷേത്രത്തിൻ്റെ അവശിഷ്ടങ്ങൾ കാണാനില്ലെങ്കിലും ഗണപതിയുടെ ഒരു ക്ഷേത്രം ഇപ്പോൾ നിലകൊള്ളുന്ന ബദസരോളിലാണ് സ്ഥിതിചെയ്യുന്നതെന്ന് നാടോടിക്കഥകൾ സൂചിപ്പിക്കുന്നു.

പർബാന, ശാരദിയ ഉത്സവ്, പന സംക്രാന്തി, ഡോല പൂർണിമ, ചന്ദൻ ജാത്ര തുടങ്ങി നിരവധി ഉത്സവങ്ങൾ ക്ഷേത്രത്തിൽ ആഘോഷിക്കപ്പെടുന്നു. കേന്ദ്രപാറ, ജഗത്സിംഗ്പൂർ, കട്ടക്ക് ജില്ലകളിലെ ജനങ്ങൾ ദേവിയോട് വളരെ അടുപ്പമുള്ളവരാണ്. അവർ വർഷത്തിൽ ഒരിക്കലെങ്കിലും ക്ഷേത്രം സന്ദർശിക്കുന്നത് പതിവാക്കുന്നു.
## ഉത്സവങ്ങൾ
ക്ഷേത്രത്തിൽ അനുഷ്ഠിക്കുന്ന ചില ആചാരങ്ങൾ, മഹാവിശുബ പന സംക്രാന്തി കാലാകാലങ്ങളിൽ ക്ഷേത്രത്തിൽ അനുവർത്തിച്ചുവന്ന വ്യത്യസ്ത സ്വാധീനമുള്ള വിഭാഗങ്ങളുടെ ആചാരങ്ങളുടെ സംയോജനമാണ്. ദേവിയുടെ പ്രധാന ഉത്സവങ്ങളിലൊന്നാണ് "അഗ്നി നട ഉത്സവം" എന്നറിയപ്പെടുന്ന മഹാ വിഷുബ പന സംക്രാന്തി (ഝമു യാത്ര). റൂൾ ജാതിയിൽ പെട്ട ശൂദ്ര സേവകർ മനോഹരമായ വേഷവിധാനങ്ങൾ ധരിക്കുകയും കത്തുന്ന കരിയിൽ നഗ്നപാദനായി നൃത്തം ചെയ്യുകയും ചെയ്യുന്നു. പങ്കെടുക്കുന്നവരിൽ ചിലർ പിന്നീട് ദേവിയുടെ മഹത്വം പ്രചരിപ്പിക്കുന്നതിനായി അടുത്തുള്ള ഗ്രാമങ്ങളിൽ ഒരു മാസത്തോളം പര്യടനം നടത്തുന്നു.

#### ദുർഗ്ഗാപൂജ
മുലസ്തമി മുതൽ മഹാസ്തമി വരെ ദുർഗ്ഗാപൂജ ആചരിക്കുന്നത്ശരത്കാലത്തിലാണ് .ദേവീപീഠത്തിലെ ഏറ്റവും വലിയ ഉത്സവങ്ങളിൽ ഒന്നാണിത്. മഹിൻസ മർദിനി ബേസ, സുന ബേസ, കലിക നൃത്യ എന്നിവയാണ് ഉത്സവത്തിൻ്റെ പ്രധാന ആകർഷണങ്ങൾ. ഈ കാലയളവിൽ സോദശ ഉപചാര പൂജ ദിവസേന രണ്ടുതവണ നടക്കുന്നു. മുൻകാലങ്ങളിൽ, നിശ്ചിത ദിവസം മഹാസ്തമി (സന്ധിപൂജ) ന് ഒരു പോത്തിനെ ബലി നൽകിയിരുന്നു, കൂടാതെ ദസറ ദിനത്തിൽ ദേവിയുടെ ആചാരപരമായ വിഗ്രഹത്തിന് മുന്നിൽ ഒരു കോലാട്ടിൻ ബലി നടത്തിയിരുന്നു.

### ചന്ദൻ യാത്ര
ചന്ദൻ യാത്ര അക്ഷയ തൃതീയയിൽ ആരംഭിക്കുകയും 21 ദിവസം ആചരിക്കുകയും ചെയ്യുന്നു. സരോല ചണ്ഡി എന്ന പേരിൽ ദേവനെ ആരാധിക്കുന്നതിനാൽ ഇത് ശാക്തക്ഷേത്രത്തിലെ സവിശേഷമായ ഒരു ഉത്സവമാണ്.
## അവലംബം

## External links

വർഗ്ഗം:സരസ്വതി ക്ഷേത്രങ്ങൾ
വർഗ്ഗം:ദുർഗാക്ഷേത്രങ്ങൾ
നല്ലൂർ, ജാഫ്ന

ശ്രീലങ്കയിൽ  സ്ഥിതിചെയ്യുന്ന ജാഫ്നയിലെ ഒരു സമ്പന്നമായ പ്രാന്തപ്രദേശമാണ് **നല്ലൂർ** (തമിഴ്: நல்லூர்; സിംഹള: നൽலூர்). ജാഫ്ന നഗരമധ്യത്തിൽ നിന്ന് 3 കിലോമീറ്റർ തെക്ക് മാറിയാണ് ഇത് സ്ഥിതി ചെയ്യുന്നത്.ശ്രീലങ്കയിലെ ഹിന്ദുക്കളുടെ ഏറ്റവും പവിത്രമായ തീർത്ഥാടന കേന്ദ്രങ്ങളിലൊന്നായ നല്ലൂർ കന്ദസ്വാമി ക്ഷേത്രത്തിന് പേരുകേട്ടതാണ് നല്ലൂർ.പഴയ ജാഫ്ന സാമ്രാജ്യത്തിൻ്റെ ചരിത്ര തലസ്ഥാനം എന്ന നിലയിലും പ്രശസ്ത തത്ത്വചിന്തകനും ദൈവശാസ്ത്രജ്ഞനുമായ അറുമുക നവലാറിൻ്റെ ജന്മസ്ഥലമെന്ന നിലയിലും നല്ലൂർ പ്രസിദ്ധമാണ്.
## പദോൽപ്പത്തി
ജാഫ്നയിലെ നാട്ടുകാർ ഈ പട്ടണത്തെ 'ഉയർന്ന ജാതിക്കാരുടെ സ്ഥലം' എന്ന് വിളിക്കാൻ നല്ല ഊർ എന്ന പേര് ഉപയോഗിച്ചിരുന്നു.നല്ലൂർ (നല്ല്) എന്ന വാക്കിൻ്റെ ആദ്യഭാഗം 'നല്ല' എന്നർത്ഥമുള്ള 'നല്ല' എന്ന തമിഴ് വാക്കിൽ നിന്നാണ് ഉത്ഭവിച്ചത്. മുൻകാലങ്ങളിൽ, ഉയർന്നതോ സാമൂഹികമായി ഉയർന്നതോ ആയ ജാതിയിൽപ്പെട്ട ഒരാളെ 'നല്ല അക്കൽ' (നല്ല ആളുകൾ) എന്ന് വിളിക്കുന്നത് തമിഴ് ഭാഷാ പാരമ്പര്യമായിരുന്നു. (ഉർ) എന്ന പേരിൻ്റെ രണ്ടാം ഭാഗത്തിൻ്റെ അർത്ഥം സ്ഥലം അല്ലെങ്കിൽ പ്രദേശം എന്നാണ്.

ജാഫ്ന സാമ്രാജ്യത്തിൻ്റെ തകർച്ചയ്ക്ക് ശേഷം 'സിംഗൈ നഗർ' എന്ന പ്രഥമമായ രാജകീയ നാമം മാറ്റി 17-ാം നൂറ്റാണ്ടിൽ പട്ടണത്തിന് ഈ പേര് സ്വീകരിച്ചതായി വിശ്വസിക്കപ്പെടുന്നു.
## ചരിത്രം
ജാഫ്ന സാമ്രാജ്യത്തിൻ്റെ ആദ്യകാല  ആര്യചക്രവർത്തി രാജാവായ കലിംഗ മാഘയാണ് നല്ലൂരിൻ്റെ തലസ്ഥാനം പ്രഖ്യാപനം ആദ്യമായി നടത്തിയത്. ജാഫ്ന സാമ്രാജ്യത്തിൻ്റെ രണ്ടാമത്തെ തലസ്ഥാനമായിരുന്നു കോപയ്.  വർഷങ്ങളോളം ഇവിടം രാഷ്ട്രീയവും മതപരവും സാംസ്കാരികവുമായ പ്രാധാന്യം കെട്ടിപ്പടുക്കുകയും രാജകുടുംബത്തിലെ ഭരണാധികാരികളുടെയും മന്ത്രിമാരുടെയും മറ്റ് ഉദ്യോഗസ്ഥരുടെയും പ്രവർത്തനരംഗ കേന്ദ്രവുമായിരുന്നു. തലസ്ഥാനമായി പ്രഖ്യാപിച്ചതിന് തൊട്ടുപിന്നാലെ, എ.ഡി 948-ൽ കലിംഗ മാഘ രാജാവിൻ്റെ മുഖ്യമന്ത്രിയായിരുന്ന പുവേനായ വാകു നല്ലൂരിലെ കുറുക്കൽ വളവ് എന്ന സ്ഥലത്ത് മുരുകനുവേണ്ടി ആദ്യത്തെ ക്ഷേത്രം നിർമ്മിച്ചു.
## ഡെമോഗ്രഫി
ജാഫ്നയിലെ മറ്റു പട്ടണങ്ങളെപ്പോലെ നല്ലൂരും പ്രധാനമായും തമിഴ് ജനതയാണ്. നല്ലൂർ ക്ഷേത്രത്തിൻ്റെ സാമൂഹിക പ്രാധാന്യവും ഏറ്റവും പ്രചാരമുള്ള മതമായ ഹിന്ദുമതത്തിലെ ശൈവ വിഭാഗവുമായി ബന്ധപ്പെട്ടിരിക്കുന്നു. വിവിധ ആര്യചക്രവർത്തി രാജാക്കന്മാർ ഭരിച്ചിരുന്ന സ്ഥലമായിരുന്ന നല്ലൂർ തമിഴ് പ്രഭുവർഗ്ഗത്തിൻ്റെ ദേശമായിരുന്നു. ഇന്നും നല്ലൂരിൽ താമസിക്കുന്നവരുടെ ജാതികളിൽ ഇത് പ്രതിഫലിക്കുന്നു. പൊതുവെ ജാതി വ്യവസ്ഥയിൽ കൂടുതൽ ഉയർന്നവരായി ഇവർ കാണപ്പെടുന്നുl കൂടുതലും ചെട്ടിയാരും വെള്ളാളരുമാണ്. ശ്രീലങ്കൻ തമിഴ് പ്രവാസികൾക്ക് മുമ്പ്, പെനിൻസുലയിൽ കാണപ്പെടുന്ന ചെട്ടിയാരുടെ ഏറ്റവും ഉയർന്ന തലം നല്ലൂരിലായിരുന്നു. നല്ലൂരിലെ ‘ചെട്ടി തെരുവ്’ പോലെയുള്ള റോഡുകളുടെ പേരിൽ ഇന്നും അത് അവശേഷിക്കുന്നു. നൂറ്റാണ്ടുകളായി നല്ലൂർ ബ്രാഹ്മണരുടെ (പുരോഹിത ജാതി) ഏറ്റവും വലിയ കുലത്തിൻ്റെ ആസ്ഥാനമാണ്. നല്ലൂർ ക്ഷേത്രം പൂജാരിമാരുടെ ഏറ്റവും വലിയ തൊഴിൽദാതാവായതിനാൽ പൂജാരിമാർ ക്ഷേത്ര പരിസരത്ത് കേന്ദ്രീകരിച്ചിരിക്കുന്നു. അതുകൊണ്ടാണ് നല്ലൂർ കന്ദസ്വാമി ക്ഷേത്രം സ്ഥിതി ചെയ്യുന്ന സ്ഥലത്തെ പ്രധാന പൂജാരിമാരുടെ നാട് എന്നർത്ഥം വരുന്ന 'കുരുക്കൾ വളവ്' എന്ന് വിളിക്കുന്നത്.

## ഭൂമിശാസ്ത്രം

## ഗാലറി

## അവലംബം

വർഗ്ഗം:ശ്രീലങ്കയിലെ പട്ടണങ്ങൾ
ദേവിയാർ വനക്ഷേത്രം

ഇടുക്കി ജില്ലയിലെ വാളറ എന്നസ്ഥലത്ത് കാടിനുള്ളിൽ സ്ഥിതി ചെയുന്ന ഒരു ക്ഷേത്രമാണ് **ദേവിയാർ വനക്ഷേത്രം**.  വാളറ ദേവീ ക്ഷേത്രം എന്നും ഇത് അറിയപ്പെടാറുണ്ട്.  മെയിൻ റോഡിൽ നിന്നും ഏകദേശം 3 കിലോമീറ്റർ അകലെ യാണ്‌ ഈ ക്ഷേത്രം ഉള്ളത്.  വാഹനങ്ങൾ പാർക്ക്‌ ചെയ്തതിനുശേഷം കാട്ടിലൂടെ നടന്നുവേണം ഇവിടെ എത്താൻ.  പുറംലോകംത്ത് അധികം അറിടപ്പെടാത്ത ഈ സ്ഥലം കാടിന്റെ ഭംഗി നല്ലരീതിയിൽ ആസ്വദിക്കാൻ പറ്റിയ ഒരു പ്രദേശമാണിത്.  ഈ ക്ഷേത്രത്തോട് ചേർന്ന് മനോഹരമായ ഒരു വ്യൂ പോയിൻ്റ് ഉണ്ട്  പാമ്പ്ല, കരിമണൽ തുടങ്ങിയ പ്രദേശങ്ങളുടെ ഗംഭീര കാഴ്ച്ചകൾ ഇവിടെ നിന്നും ആസ്വദിക്കാവുന്നതാണ്.

വർഗ്ഗം:കേരളത്തിലെ ക്ഷേത്രങ്ങൾ
രാത്രികൾ നിനക്കു വേണ്ടി

റോച്ചി അലക്സ് സംവിധാനം ചെയ്ത് 1979 ൽ പുറത്തിറങ്ങിയ ഒരു മലയാള ചിത്രമാണ് ***രാത്രികൾ നിനക്കു വേണ്ടി***. ജയൻ, കൃഷ്ണചന്ദ്രൻ, പ്രമീള, ബേബി സുമതി എന്നിവരാണ് ഈ ചിത്രത്തിലെ പ്രധാന താരങ്ങൾ. ചിത്രത്തിൽ എ. ടി. ഉമ്മറിന്റെ സംഗീതത്തിൽ മങ്കൊമ്പ് ഗോപാലകൃഷ്ണന്റെ ഗാനങ്ങൽ ഉണ്ട്. കെ ശങ്കുണ്ണിയാണ് ചിത്രസംയോജനം ചെയ്തത്.

## താരനിര

## ശബ്ദരേഖ
എ. ടി. ഉമ്മർ സംഗീതം നൽകിയ ഗാനരചന നിർവ്വഹിച്ചത് മങ്കൊമ്പ് ഗോപാലകൃഷ്ണനാണ്.

## അവലംബങ്ങൾ

## പുറംകണ്ണികൾ

* 
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:മങ്കൊമ്പ് - ഉമ്മർ ഗാനങ്ങൾ
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
ട്രിങ്കോമാലി തുറമുഖം

ശ്രീലങ്കയുടെ വടക്കുകിഴക്കൻ തീരത്ത് സ്ഥിതി ചെയ്യുന്ന ഒരു തുറമുഖമാണ് **ട്രിങ്കോമാലി തുറമുഖം**. ലോകത്തിലെ നാലാമത്തെ വലിയ പ്രകൃതിദത്ത തുറമുഖമാണിത്. ട്രിങ്കോമാലി ഉൾക്കടലിലാണ് **ട്രിങ്കോമാലി തുറമുഖം** സ്ഥിതിചെയ്യുന്നത്.  

ഇന്ത്യൻ മഹാസമുദ്രത്തിന്റെ ഹൃദയഭാഗത്തായി ശ്രീലങ്കയിലെ ട്രിങ്കോമലിയിൽ സ്ഥിതി ചെയ്യുന്ന ഇതിന്റെ തന്ത്രപരമായ പ്രാധാന്യം അതിന്റെ ചരിത്രത്തെ രൂപപ്പെടുത്തുന്നു. തുറമുഖം നിയന്ത്രിക്കാൻ നിരവധി കടൽ യുദ്ധങ്ങൾ നടന്നിട്ടുണ്ട്. പോർച്ചുഗീസുകാർ, ഡച്ചുകാർ, ഫ്രഞ്ചുകാർ, ബ്രിട്ടീഷുകാർ എന്നിവർ ഓരോരുത്തരായി ഈ തുറമുഖം കൈവശപ്പെടുത്തിയിട്ടുണ്ട്. 1942ൽ ഇംപീരിയൽ ജാപ്പനീസ് നാവികസേന ട്രിങ്കോമാലി തുറമുഖം ആക്രമിക്കുകയും അവിടെ നങ്കൂരമിട്ടിരുന്ന മൂന്ന് ബ്രിട്ടീഷ് യുദ്ധക്കപ്പലുകൾ മുക്കുകയും ചെയ്തു.

## ചരിത്രം
മുമ്പ് ബ്രിട്ടീഷ് നാവിക താവളമായിരുന്ന ട്രിങ്കോമാലി തുറമുഖം ഒരു വാണിജ്യ തുറമുഖമായി വികസിപ്പിക്കുന്നതിനായി 1956ൽ  ഇനാംസ് സിലോണീസ് സർക്കാർ ഏറ്റെടുത്തു. ട്രിങ്കോമലിയിലെ താവളം നാവികസേനയുടെ സ്ലിപ്‍വേ അറ്റകുറ്റപ്പണികൾക്കായി സജ്ജീകരിച്ചിരുന്നു.

വ്യവസായം, ടൂറിസം, കൃഷി മുതലായവ ഉൾപ്പെടെയുള്ള ബൾക്ക്, ബ്രേക്ക് ബൾക്ക്, കാർഗോ തുടങ്ങിയ വ്യാവസായിക പ്രവർത്തനങ്ങൾക്കായി തുറമുഖം വികസിപ്പിച്ചുകൊണ്ടിരിക്കുകയാണ്.  നിലവിൽ ട്രിങ്കോമാലിയെ ഒരു മെട്രോപോളിസ് വളർച്ചാ കേന്ദ്രമായി പുനർനിർമ്മിക്കാനുള്ള പ്രക്രിയയിലാണ്.

## ഭൂമിശാസ്ത്രം
ലോകത്തിലെ ഏറ്റവും വലിയ പ്രകൃതിദത്ത തുറമുഖങ്ങളിലൊന്നായ ഈ തുറമുഖത്തോടുചേർന്ന് തട്ടുകളായിത്തിരിച്ച കരപ്രദേശമുണ്ട്.  തുറമുഖത്ത് 1630 ഹെക്ടർ കടൽഭാഗമുണ്ട്.  പ്രവേശന ചാനലിന് 500 മീറ്റർ വീതിയുണ്ട്.  ലോകത്തിലെ ഏറ്റവും മികച്ച ആഴക്കടൽ തുറമുഖങ്ങളിൽ ഒന്നാണ്  ട്രിങ്കോമാലി.

## തുറമുഖ സൌകര്യങ്ങളും പ്രവർത്തനവും
ലഘുചിത്രം|ട്രിങ്കോമാലി തുറമുഖം
ട്രിങ്കോമാലി തുറമുഖം 24 മണിക്കൂറും പ്രവർത്തിക്കുന്നു.  മെയ് ദിനത്തിലൊഴികെ വർഷത്തിലെ എല്ലാ ദിവസവും ഇത് തുറന്നിരിക്കും. മെയ് 1ന്  പകൽ നാവിഗേഷൻ മാത്രമേ ഉള്ളൂ

### പോർട്ട് അളവുകൾ
ജലം-  

പ്രവേശന ചാനൽ-  

ഭൂപ്രദേശം-  

## ഇതും കാണുക

* എസ്എൽഎൻ ഡോൿയാർഡ്
* ശ്രീലങ്കയിലെ തുറമുഖങ്ങളുടെ പട്ടിക
* കൊളംബോ തുറമുഖം
* ശ്രീലങ്ക പോർട്ട്സ് അതോറിറ്റി

## അവലംബം

## പുറംകണ്ണികൾ

* 
* 

വർഗ്ഗം:ശ്രീലങ്കയിലെ തുറമുഖങ്ങൾ
ആഫ്രിക്കൻ മാസ്ക് പ്ലാന്റ്

അരേസി കുടുംബത്തിലെ പൂച്ചെടികളുടെ ഒരു കൃത്രിമ സങ്കരയിനമാണ് **ആഫ്രിക്കൻ മാസ്ക് പ്ലാന്റ്** അല്ലെങ്കിൽ **ആമസോണിയൻ എലിഫന്റ് ഇയർ** എന്നറിയപ്പെടുന്ന അലോകാസിയ × മോർട്ട്ഫോണ്ടനെൻസിസ് (syn. അലോകാസിയാ × ആമസോണിക്ക). തെക്കുകിഴക്കൻ ഏഷ്യയിൽ നിന്നുള്ള *അലോക്കേഷ്യ ലോംജിലോബ*, ഫിലിപ്പൈൻസിൽ നിന്നുള്ള ക്രിസ് ചെടിയായ *അലോക്കേഷ്യ സാൻഡരിയാന* എന്നിവയിൽ നിന്നുള്ള സങ്കരമാണിത്. 1. 5 മീറ്റർ ഉയരത്തിൽ വളരുന്ന  ഇത് റോയൽ ഹോർട്ടികൾച്ചറൽ സൊസൈറ്റി ഗാർഡൻ മെറിറ്റ് അവാർഡ്  നേടിയിട്ടുണ്ട്.

## അവലംബം

വർഗ്ഗം:അലോകേസിയ
വർഗ്ഗം:കേരളത്തിലെ സസ്യജാലം
കാവ്യം (ചലച്ചിത്രം)

അനീഷ് വർമ്മ സംവിധാനം ചെയ്ത് 2017ൽ പുറത്തിറങ്ങിയ മലയാളചലച്ചിത്രമാണ് ***കാവ്യം***. സുരേഷ് ഗോപി, നവ്യ നായർ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ഈ ചിത്രത്തിൽ മനോജ് കെ.ജയൻ, വിജയരാഘവൻ, കവിയൂർ പൊന്നമ്മ, ഇന്ദ്രൻസ് എന്നിവരും മറ്റ് പ്രധാന വേഷങ്ങളിൽ അഭിനയിച്ചിട്ടുണ്ട്.

## അഭിനേതാക്കൾ

* കുഞ്ചുണ്ണി നമ്പൂതിരിയായി സുരേഷ് ഗോപി
* ഉമാദേവിയായി നവ്യാ നായർ
* അനന്തകൃഷ്ണ ഭാഗവതരായി മനോജ് കെ.ജയൻ
* വിജയരാഘവൻ
* കവിയൂർ പൊന്നമ്മ
* ഇന്ദ്രൻസ്
* കുഞ്ചൻ
* മച്ചാൻ വർഗീസ്

## അവലംബങ്ങൾ

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
ഫിമൈ ഹിസ്റ്റോറിക്കൽ പാർക്ക്

തായ്‌ലൻഡിലെ ഒരു ചരിത്ര ഉദ്യാനമാണ് **ഫിമൈ ഹിസ്റ്റോറിക്കൽ പാർക്ക്**. തായ്‌ലൻഡിലെ ഏറ്റവും വലിയ പുരാതന ഖമർ-ഹിന്ദു ക്ഷേത്രമായ പ്രസാത് ഫിമൈയുടെ അവശിഷ്ടങ്ങളും പ്രാചീന പട്ടണമായ ഫൈസായ് പട്ടണവും  ഉൾക്കൊള്ളുന്ന ഒരു ചരിത്ര ഉദ്യാനമാണിത്. നഖോൺ റാച്ചസിമ പ്രവിശ്യയിലെ ഫിമായ് പട്ടണത്തിലാണ് ഇത് സ്ഥിതി ചെയ്യുന്നത്. പ്രവിശ്യയിലെ ഏറ്റവും പ്രധാനപ്പെട്ട വിനോദസഞ്ചാര കേന്ദ്രങ്ങളിൽ ഒന്നാണിത്.

ഫിമായ് മുമ്പ് ഖെമർ സാമ്രാജ്യത്തിൻ്റെ കാലത്ത് ഒരു പ്രധാന നഗരമായിരുന്നു. പട്ടണത്തിൻ്റെ മധ്യഭാഗത്തായി സ്ഥിതി ചെയ്യുന്ന പ്രസാത് ഹിൻ ഫിമൈ എന്ന ക്ഷേത്രം, പുരാതന തായ്‌ലൻഡിലെ പ്രധാന ഖെമർ ക്ഷേത്രങ്ങളിലൊന്നായിരുന്നു. പുരാതന ഖെമർ ഹൈവേ വഴി അങ്കോറുമായി ബന്ധിപ്പിച്ചിരിക്കുന്നതു കൂടാതെ അതിൻ്റെ പ്രധാന ദിശയായി അങ്കോറിനെ അഭിമുഖീകരിക്കാൻ ഉദ്ദേശിച്ചുള്ളതാണ്..
## ചരിത്രം
അങ്കോറിൽ നിന്നുള്ള പുരാതന ഖെമർ ഹൈവേയുടെ ഒരറ്റം ഈ ക്ഷേത്രം അടയാളപ്പെടുത്തുന്നു. 1020x580 മീറ്റർ ചുറ്റപ്പെട്ട പ്രദേശം അങ്കോർ വാട്ടുമായി താരതമ്യപ്പെടുത്താവുന്നതിനാൽ, ഖമർ സാമ്രാജ്യത്തിലെ ഒരു പ്രധാന നഗരമായിരുന്നു ഇത്. ഒട്ടുമിക്ക കെട്ടിടങ്ങളും 11-ആം നൂറ്റാണ്ടിൻ്റെ അവസാനം മുതൽ 12-ആം നൂറ്റാണ്ടിൻ്റെ അവസാനം വരെയുള്ളവയാണ്, ബാഫുവോൺ, ബയോൺ, ഖെമർ ക്ഷേത്ര ശൈലിയിലാണ് നിർമ്മിച്ചിരിക്കുന്നത്. എന്നിരുന്നാലും, അക്കാലത്തെ ഖെമർ ഹിന്ദുക്കളായിരുന്നുവെങ്കിലും, ഈ ക്ഷേത്രം ഒരു ബുദ്ധക്ഷേത്രമായാണ് നിർമ്മിച്ചത് ഖോറാത്ത് പ്രദേശത്തെ നിവാസികൾ ഏഴാം നൂറ്റാണ്ട് വരെ ബുദ്ധമതക്കാരായിരുന്നു. ലിഖിതങ്ങളിൽ സ്ഥലത്തിന് വിമയപുര (വിമയ നഗരം എന്നാണ് അർത്ഥമാക്കുന്നത്) എന്ന പേരു നൽകിയിരിക്കുന്നു. ഇത് തായ് നാമമായ ഫിമൈ ആയി വികസിച്ചു. 

1767-ൽ അയുത്തായ രാജ്യത്തിൻ്റെ പതനത്തിനു ശേഷം, അഞ്ച് പ്രത്യേക സംസ്ഥാനങ്ങൾ സ്ഥാപിക്കാൻ ശ്രമിച്ചു. ബോറോമ്മകോട്ട് രാജാവിൻ്റെ മകൻ ടെപ്പിപിറ്റ് രാജകുമാരൻ ഒന്നാമതായിഫിമായ് സ്ഥാപിക്കാൻ ശ്രമിച്ചു. നഖോൺ റാച്ചസിമ ഉൾപ്പെടെയുള്ള  കിഴക്കൻ പ്രവിശ്യകളിലും  ഭരണം നടത്തിയിരുന്നു. അഞ്ചിൽ ഏറ്റവും ദുർബ്ബലനായ തെപ്പിപിറ്റ് രാജകുമാരനെ ആദ്യം പരാജയപ്പെടുത്തി 1768-ൽ വധിച്ചു.

1901-ൽ ഫ്രഞ്ച് ഭൂമിശാസ്ത്രജ്ഞനായ എറ്റിയെൻ അയ്‌മോനിയർ ആണ് അവശിഷ്ടങ്ങളുടെ ആദ്യ വിവരപ്പട്ടികയുണ്ടാക്കിയത്. 1936 സെപ്‌റ്റംബർ 27-ന് ഗവൺമെൻ്റ് ഗസറ്റ്, 53-ാം വകുപ്പ്, സെക്ഷൻ 34-ലെ അറിയിപ്പ് പ്രകാരം ഈ സൈറ്റ് തായ് ഗവൺമെൻ്റിൻ്റെ സംരക്ഷണത്തിന് കീഴിലായി. 1989 ഏപ്രിൽ 12-ന് ഇപ്പോൾ ഫൈൻ ആർട്‌സ് ഡിപ്പാർട്ട്‌മെൻ്റ് നിയന്ത്രിക്കുന്ന ചരിത്ര പാർക്ക് രാജകുമാരി മഹാ ചക്രി സിരിന്ദോൺ ഔദ്യോഗികമായി തുറന്നു കൊടുത്തു.
## അവലംബം

## Bibliography
*Michael Freeman - *A guide to Khmer temples in Thailand and Laos*, 

## പുറം കണ്ണികൾ

*- Computer model of the temple
*"Phimai Historical Park detailed description with pictures and video" from "Thai-Thaifood"
*"Phimai Historical Park" in ''Korat Magazine''